Ini Sebab Tangan Anda Berpeluh Secara Luar Biasa, Rimas!

“Kenapa tangan aku ni senang sangat berpeluh? Rimas!”
Pasti ada dalam kalangan anda yang mengalami masalah tangan cepat berpeluh kan? Tidak kira waktu, selalunya berpeluh tangan ini hanya terjadi ketika kita berasa bimbang atau ‘nervous’. Namun, anda perlu beri perhatian jika masalah berpeluh tangan ini seringkali terjadi tidak kira waktu!

APAKAH PUNCA MASALAH TANGAN SERING BERPELUH?

Berpeluh merupakan sesuatu yang biasa bagi seseorang manusia, namun keadaan berpeluh boleh menjadi satu masalah yang serius sekiranya didapati berlebihan terutama pada bahagian tangan dan ia dikenali sebagai Hyperhidrosis. Masalah seperti ini boleh menganggu aktiviti harian bagi mereka yang mengalaminya terutama bagi masalah tangan berpeluh.

Masalah tangan berpeluh atau dikenali sebagai Hyperhidrosis adalah masalah dimana seseorang individu menghasilkan peluh yang lebih banyak berbanding dengan mereka yang normal sehingga boleh mengganggu aktiviti harian.

Masalah ini boleh berlaku seawal peringkat usia kanak-kanak atau remaja. Bahagian anggota badan yang boleh mengalami masalah berpeluh yang banyak adalah seperti tapak tangan, tapak kaki, ketiak dan muka. Keadaan ini sebenarnya boleh membawa kepada tekanan perasan, perasaan malu untuk bersosial dan gangguan terhadap prestasi kerja. Ia turut menjadi lebih rumit sekiranya masalah tersebut berlaku di bahagian tangan.
PUNCA-PUNCA TANGAN BERPELUH

Masalah berpeluh berlebihan pada keseluruhan bahagian badan boleh disebabkan oleh masalah saraf autonomi iaitu yang melibatkan saraf sympathetic. Masalah berpeluh juga boleh berpunca daripada masalah-masalah lain seperti:
1. Demam
2. Kanser
3. Lemah jantung
4. Masalah kerisauan (Anxiety problem)
5. Masalah metabolik seperti hipertiroid, hipoglisemia, gout
6. Pengambilan ubat seperti propanolol, physostigmnine, pilocarpine dan lain-lain lagi
7. Peminum alkohol yang mengalami ketagihan kronik
Masalah berpeluh di bahagian tapak tangan dan tapak kaki pula boleh berpunca daripada faktor keturunan. Mereka yang mempunyai masalah berpeluh ini selalunya mengalami simptom ini bermula pada peringkat usia kanak-kanak atau remaja. Namun, jika simptom ini berlaku pada peringkat usia dewasa atau warga emas, pemeriksaan lanjut hendaklah perlu dilakukan untuk mengenalpasti penyakit lain yang mungkin boleh membawa kepada masalah berpeluh tersebut.
Saraf sympathetic merupakan saraf yang berperanan menyediakan badan seseorang supaya berada dalam keadaan bersiap sedia untuk berlawan atau berlari. Ketika berada dalam keadaan seperti tersebut, denyutan nadi akan semakin bertambah, gula dalam darah juga bertambah dan mental akan menjadi lebih fokus. Namun, pada ketika ini juga, secara tidak lansung ia akan meransang kelenjar peluh untuk mengeluarkan peluh.

Oleh sebab itu, keadaan seseorang yang mengalami masalah berpeluh berlebihan akan menjadi semakin teruk apabila dia berada di dalam keadaan yang takut ataupun ketika hendak berlawan. Adalah amat sukar untuk merawat Hyperhidrosis secara efektif. Namun, masalah ini tidaklah sampai membawa kepada kematian. Bagi peringkat yang lebih teruk, mereka yang mengalami masalah ini akan merasa kehidupan mereka menjadi terganggu.
Berpeluh adalah sesuatu keadaan yang memalukan, boleh mengotorkan pakaian, mengganggu hubungan sosial serta menjadikan komunikasi menjadi lebih sukar. Bagi kes yang teruk, ia mungkin akan membawa kepada masalah untuk menulis, memegang stering kereta atau berjabat tangan dengan orang lain. Dengan kewujudan cara rawatan yang terbaru dan pelbagai jenis, pesakit berpeluang untuk mendapatkan rawatan yang lebih berkesan.
RAWATAN KEPADA MASALAH TANGAN BERPELUH

1. Ubat sapuan
Ubat sapuan yang selalu digunakan untuk merawat masalah ini adalah ubat sapuan yang mengandungi aluminium chloride hexahydrate. Ubat ini perlu disapu pada kawasan yang mempunyai masalah tersebut ketika sebelum tidur.
Sapuan tersebut hendaklah dibilas setelah bangun daripada tidur untuk mengelakkan berlaku iritasi (kerengsaan).
2. Iontophoresis
Rawatan ini menggunakan air yang mempunyai arus elektrik yang rendah. Ia diberikan pada keseluruhan kulit yang mempunyai masalah peluh berlebihan. Rawatan ini memerlukan masa selama 30 minit pada setiap hari.
Oleh sebab itu, kebanyakan pesakit tidak akan memilih rawatan seperti ini kerana ia akan mengambil masa yang lama.
3. Suntikan botox
Suntikan botox mengandungi bahan yang dinamakan sebagai toksin botulinum. Bahan ini berfungsi sebagai perencat kepada kalenjar peluh dalam menghasilkan peluh. Rawatan ini terbukti dalam mengurangkan masalah peluh berlebihan.
4. Pembedahan
Oleh kerana masalah berpeluh ini adalah disebabkan oleh ketidakseimbangan fungsi saraf sympathetic, pesakit boleh mendapatkan rawatan pembedahan untuk membuang sebahagian saraf tersebut. Rawatan ini dikenali sebagai sympathectomy.
Sumber: Dr. Zubaidi Hj Ahmad


Kenapa Terlampau Kerap Sendawa? Jangan Ambil Remeh, Mungkin Ini Tanda Badan Tak Sihat!

“Aku ni asyik sendawa je dari tadi, perut masuk angin agaknya…”
Kerap sendawa adalah situasi yang selalu dialami apabila seseorang itu tidak makan pada waktunya. Tetapi, apabila anda tidak makan mengikut waktu yang telah ditetapkan, anda sebenarnya berpotensi untuk menghidap gastrik.

Namunl, apabila terlampau kerap sendawa sebenarnya akan membawa anda kepada masalah penyakit yang lain. Mungkin dalam kalangan kita yang berfikir bahawa ini adalah perkara yang biasa. Namun, ini adalah perkara yang anda perlu elakkan seperti dalam pengambilan makanan seharian.
KERAP SENDAWA, APAKAH PUNCANYA?

Sendawa adalah tindak balas semula jadi badan untuk mengeluarkan angin atau gas daripada perut atau dari sistem penghadaman bagi mengurangkan rasa tidak selesa.

Seseorang yang mengalami masalah perut kembung ini akan merasa lebih selesa apabila melakukan sendawa. Tetapi jika terlalu kerap sangat sendawa, ia juga boleh disebabkan masalah lain yang perlu dirawat supaya ia tidak menjadi semakin teruk ataupun menyebabkan komplikasi yang lain.
PUNCA SENDAWA BUKAN DISEBABKAN MASALAH KESIHATAN
1. Udara yang ditelan semasa makan (aerofagia)

Sama ada secara sengaja atau tidak sengaja. Ia boleh berlaku ketika makan atau minum dengan secara cepat. Aerofagia juga boleh berlaku ketika:
1. Makan sambil bercakap
2. Memakan gula getah
3. Merokok
4. Mengalami masalah serangan kebimbangan
5. Menggunakan gigi palsu yang tidak melekat dengan sempurna
2. Makanan dan minuman yang menyebabkan sendawa

1. Kekacang
2. Kacang
3. Brokoli
4. Bunga kobis
5. Pisang
6. Kobis
7. Bawang
8. Roti gandum
9. Minuman berkarbonat
10. Minuman beralkohol
11. Minuman tinggi kafein
3. Ubat-ubatan

1. Ubat tahan sakit daripada kategori ubat anti keradangan bukan steroid (NSAIDs) seperti naproxen, ibuprofen, aspirin, asid mefenamik.
2. Ubat sembelit seperti laktulosa atau sorbitol.
PUNCA SENDAWA DISEBABKAN MASALAH KESIHATAN

1. Gastroesophageal reflux disease (GERD): Keadaan dimana asid daripada dalam perut ternaik semula ke dalam saluran esofagus
2. Masalah gastrik
3. Ulser dalam perut
4. Jangkitan Helicobacter pylori
RAWATAN

Sendawa biasa selalunya tidak memerlukan rawatan dan akan hilang dengan sendirinya. Tetap jika ia terlalu kerap, dinasihatkan untuk berjumpa dengan doktor. Antara yang perlu dilakukan ialah kita kena tahu makanan yang menyebabkan masalah kerap sendawa. Cuba elakkan dari makan terlalu cepat, elakkan daripada memakan gula getah dan elakkan minum air berkarbonat. Betulkan gigi palsu jika mempunyai sebarang masalah.
Bagi tujuan perubatan pula, beberapa ujian akan dibuat jika didapati anda mengalami penyakit yang disyaki oleh doktor. Antaranya ialah :
1. Oesophago-gastro-duodeno scope (OGDS): Prosedur memasukkan kamera ke dalam perut untuk melihat kawasan tersebut mempunyai masalah gastrik ataupun GERD
2. Ujian Helicobacter pylori: Untuk mengesan sama ada masalah gastrik pesakit adalah disebabkan jangkitan bakteria H pylori tersebut ataupun tidak.
Sumber: Dr.Zubaidi Hj. Ahmad


Kenapa Universiti Di KL Ini Jadi Pilihan? Yang Penting Anak Tak ‘Tanam Anggur’ Lepas Graduasi Kan?

“Anak kau yang dah habis belajar ni, tak kerja lagi ke?”
Siapa tak rimas dengan soalan macam ni. Rimas pun ya, risau pun ya. Memang tidak dinafikan, sekarang masih ramai yang menganggur lepas tamat pengajian di universiti mahupun di kolej. Nak dapat kerja kosong, memang susah. Hurm.

Jika anak anda lepasan SPM, anda pasti risaukan masa depan mereka. Yalah, mereka kena pilih tempat sambung belajar yang betul. Salah pilih, menganggur di kemudian hari. Tak mahu la begitu! Jadi, mana tempat sambung belajar terbaik untuk jaminan masa depan anak?

IUMW jadi pilihan sebagai tempat sambung belajar terbaik

Pernah dengar tentang International University of Malaya-Wales (IUMW)? Universiti ini merupakan kerjasama antara Universiti Malaya, Malaysia dan University of Wales, UK. Gabungan dua universiti terkemuka, bukan biasa-biasa!
Selain itu, IUMW merupakan universiti pertama di Asia Tenggara yang diterima sebagai ahli Higher Education Academy (HEA), iaitu sebuah badan British yang terkenal dalam pembelajaran dan pengajaran pendidikan tinggi. Semua program yang ditawarkan diiktiraf oleh MQA tau. Memang hebat!

Haa, nak beritahu ni. Paling syok, jarak dari pusat bandar KL dengan IUMW ni dekat saja. Akses ke pengangkutan awam seperti bas, LRT dan KTM juga ada. Tak perlu risau kalau anak anda berasa bosan pada hujung minggu. Boleh ke KL saja. Yay!
Kebanyakan bidang di IUMW memenuhi permintaan industri di Malaysia

Pendidikan di IUMW memang terbaik dan diiktiraf di peringkat antarabangsa. Di sini, banyak bidang yang berkait rapat dengan industri. Jadi, peluang untuk dapat pekerjaan selepas tamat pengajian tu amat tinggi. Memang berbaloi.
Untuk pengetahuan anda, 94% daripada graduan di IUMW telah bekerja atau mendaftar dalam program akademik lain (Kajian Pengesanan Siswazah, KPT). Bukan setahun, tapi dalam tempoh 6 bulan selepas tamat pengajian tau. Sekejap saja dah boleh dapat kerja atau sambung master.

Tuntutlah ilmu sampai ke negeri China. Pernah dengar? Begitulah di IUMW. Jika belajar di sini, anak anda seperti belajar seumur hidup. Pengetahuan, kemahiran, keyakinan, semuanya diberikan di IUMW untuk anak anda berjaya dalam negara dan antarabangsa.

Antara syarikat yang menawarkan peluang pekerjaan untuk graduan IUMW ialah Hospital Pakar Avisena, BDO, BIZTRAK, Frost & Sullivan, Gleneagles, Media Prima, Siemens, Alice Smith School, dan Tourism Malaysia. Syarikat besar juga ni. Bila anak anda tamat pengajian di IUMW, bolehlah cuba mohon di syarikat-syarikat tersebut okay?
Renungkan kata-kata semangat oleh Canselor IUMW ini

Untuk makluman, Canselor IUMW, Tan Sri Dr Tony Fernandes baru-baru ini mengatakan yang pendidikan di abad ke-21 banyak berkaitan teknologi digital. Maklumlah sekarang pun dah zaman teknologi. Betul sangat dah tu. Anda pun pasti tak mahu anak anda ketinggalan bukan?
Di IUMW, program yang ditawarkan adalah multi-mode dan dicampur. Dunia pun semakin mencabar dengan persaingan. Anak-anak perlu mahir pemikiran kritikal, kreatif dan komunikasi. Sebab itu universiti ini jadi pilihan tepat untuk anak-anak anda sambung belajar. Bagusnya!

“Believe the unbelievable, dream the impossible and never take no for an answer”
– Tan Sri Dr Tony Fernandes, Canselor IUMW –
Bolehlah beritahu kata-kata semangat dari Canselor IUMW ni kepada anak-anak anda. Tak kisah pun kalau anak anda nanti bekerja di sektor awam, swasta atau pendidikan, malahan berniat untuk menjadi seorang majikan sekalipun. Paling penting, kena yakin pada diri sendiri!

Jadi, macam mana? Dah terfikir untuk hantar anak anda sambung belajar di IUMW? Ibu bapa mesti menginginkan yang terbaik untuk anak-anak. Kalau boleh, lepas mereka tamat pengajian, terus dapat kerja. Hidup anda pun senang lepas ni. Hehe.
Jangan lepaskan peluang untuk bawa anak-anak anda ke Hari Terbuka IUMW. Ia akan diadakan bermula 29 hingga 31 Mac 2019 dan 12 hingga 14 April 2019, jam 10 pagi hingga 5 petang. Take note tarikh ni ya. Kalau terlepas, memang rugi.

Untuk info lebih lanjut, anda boleh layari iumw.edu.my. Boleh juga hantar e-mel di [email protected], atau terus hubungi 03-2617 3131 untuk sebarang pertanyaan.
Masa depan anak-anak anda akan lebih terjamin kalau mereka sambung belajar di IUMW. Jangan lupa datang ke Hari Terbuka IUMW. Semoga tiada istilah ‘tanam anggur’ dalam hidup anak-anak ya.


Kenapa Warna Tag Di Bungkusan Roti Berbeza? Rupanya Ini Maksud Yang Ramai Tak Tahu

Roti merupakan antara bekalan makanan yang wajib ada di rumah kerana bila tak ada idea nak buat breakfast untuk anak dan suami, roti lah penyelamat! Roti yang selalu dibeli dari kedai akan mempunyai tag harga dan tag harga itu datang dalam pelbagai warna. Tapi, pernah tak terfikir kenapa tag di roti tersebut mempunyai warna yang berbeza?
SETIAP WARNA MENUNJUKKAN HARI YANG BERBEZA

Sebenarnya, warna tag itu membawa maksud hari-hari dalam seminggu. Ini juga bermakna, setiap hari dalam seminggu mempunyai tag warna yang lain-lain. Contohnya, setiap isnin, tagnya akan menjadi warna coklat, selasa pula hari lain.
KEBANYAKAN BRAND GUNAKAN WARNA INI

Kebanyakan jenama roti akan menggunakan tag warna seperti di dalam gambar.

1.Isnin warna biru.
2.Selasa warna hijau.
3.Khamis warna merah.
4.Jumaat warna putih.
5.Sabtu warna kuning.
KOD WARNA LAIN
Walaubagaimana pun, Gardenia telah menggunakan kod warna yang berbeza dari jenama yang lain.

Kerana mereka membakar roti untuk setiap hari, oleh itu, mereka mempunyai tag warna untuk setiap hari Isnin hingga Ahad.
1.Isnin warna coklat cair
2.Selasa warna oren
3.Rabu warna kuning
4.Khamis warna biru
5.Jumaat warna hijau
6.Sabtu warna merah
7.Ahad warna putih
Dengan adanya ilmu mengenai tag warna bungkusan roti serta tarikh luput ni, anda boleh pilih roti yang lebih baru dan lebih fresh. Semoga bermanfaat! 🙂


Kencing Bayi Berdarah Atau Berkristal. Mungkin Ini 7 Puncanya Ibu Kena ‘Alert’

“Eh, kenapa ada kesan merah-merah dekat lampin ni? Nampak macam darah. Kenapa bayi kencing berdarah? Dia sakit ke? Kena bawa ke klinik sekarang ke?”
Memang panik kalau kita tengok dekat pampers anak tiba-tiba ada warna merah keorenan atau ada kristal.

Dalam kes ini, ibu kena teliti betul-betul sama ada kencing bayi berdarah atau ia adalah urate crystal atau sebab-sebab lain.
Jom ketahui antara sebab kencing bayi berdarah dan adakah ianya merbahaya atau normal.

Warna Air Kencing Bayi Yang Normal
Secara normalnya, bayi akan kencing setiap 1-3  sekali.

Sekurang-kurangnya dalam sehari, bayi akan kencing sebanyak 4-6 kali sekali.
Jika kurang daripada itu, bayi mungkin mengalami dehidrasi.
Menurut American Academy of Pediatrics (AAP), warna air kencing bayi yang sihat adalah kuning muda hingga kuning gelap.
Semakin anak kurang minum, maka warna air kencing bayi akan semakin keruh dan lebih gelap berbanding biasa.

Dalam kes tertentu, mungkin ibu pernah menjumpai tompokan warna merah atau merah jambu pada lampin bayi.
Ia mungkin darah atau mungkin juga bukan.
Jadi jika ia berlaku,  ini apa yang ibu perlu alert.

7 Punca Kencing Bayi Berdarah
1. Kesan Makanan
Cuba ibu ingat semula apa yang dimakan oleh bayi jika warna air kencingnya berbeza daripada normal.
Contoh makanan yang mempunyai warna kuat termasuklah buah beri, buah naga dan sebagainya mungkin boleh menjadi punca air kencing bayi kelihatan seperti berdarah.
Jika ini yang berlaku, ibu tak perlu risau. Namun, pantaulah lampin anak dengan kerap dan perhatikan jika anak menunjukkan simptom-simptom ketidakselesaan yang lain.
2. Kesan Ubat
Warna kemerahan, oren atau merah jambu pada air kencing bayi juga mungkin kesan ubat-ubatan yang diambil oleh bayi jika tidak sihat.
Ibu boleh bertanya pada doktor jika ada ubat-ubatan tertentu yang dipreskripsikan oleh doktor menjadikan warna air kencing bayi tidak normal.
3. G6PD
Menurut BabyCenter, kira-kira 1 dalam 10 kanak-kanak mengalami kekurangan G6PD di Malaysia.
Kanak-kanak dan bayi biasanya tidak menunjukkan simptom G6PD sehingga terdedah kepada pencetusnya (contohnya kacang parang, ubat gegat atau ubat nyamuk yang mengandungi pyrethium).
Jika ini berlaku, bermulalah proses hemolisis, yang mana sel darah merah hancur dan air kencing kelihatan kemerahan atau pekat seperti teh.
Jika tidak mendapat rawatan segera bayi atau kanak-kanak boleh menyebabkan kekurangan darah.
4. Urate Crystal
Menurut sebuah artikel oleh VeryWellFamily, satu kajian mendapati bahawa 64% bayi baru lahir boleh mengalami urate crystal dalam air kencing mereka.
Apakah urate crystal ini?
Ia adalah ketulan kristal kecil yang terdiri daripada asid urik yang terhasil bersama air kencing bayi baru lahir.
Selalunya, kristal yang terbentuk pada lampin bayi dalam tiga hari pertama kehidupan adalah normal pada bayi yang menyusu badan.
Namun jika ia berterusan selama 3 hari atau lebih, ibu dinasihatkan untuk berjumpa dengan doktor bagi memastikan bayi tidak mengalami dehirasi atau masalah yang berkaitan buah pinggang.
Foto Kredit: shutterstock.com
5. Jangkitan Kuman
Menurut DoktorBudak.com, jangkitan kuman pada pundi kencing boleh menyebabkan pesakit mengalami kencing berdarah dan boleh berlaku tanpa demam panas.
Perubahan warna air kencing boleh dikenalpasti dengan mata kasar.
Sekiranya jangkitan berlaku pada buah pinggang itu sendiri, pesakit biasanya mengalami demam panas serta sakit di bahagian pinggang selain dari kencing berdarah. Dalam kes ini, kanak-kanak biasanya kelihatan lebih tenat.
6. Sempit Saluran Kencing
Bayi yang mempunyai masalah sempit salur kencing menyebabkan sumbatan sejak lahir juga boleh mengalami kencing berdarah.
Kebiasaanya, pendarahan dalam kencing dikesan melalui ujian makmal.
7. Masalah Buah Pinggang
Jika kencing bayi berdarah dan diiringi dengan tanda lain seperti sesak nafas, kabur penglihatan atau sakit kepala, ia mungkin tindak balas antibodi terhadap buah pinggang selepas jangkitan kuman.
Anda perlulah mendapatkan rawatan segera kerana ia boleh menyebabkan proses radang buah pinggang berterusan dan fungsi buah pinggang boleh terjejas untuk sementara waktu.
Foto Kredit: sciencedaily.com
Dapatkan Nasihat Doktor Untuk Kepastian
Jika anda tidak pasti sama ada kencing bayi berdarah atau berciri tidak normal, ambillah gambar atau simpan lampinnya untuk dibawa ke pemeriksaan doktor.
Hal ini akan memudahkan anda untuk memberitahu doktor dan petugas kesihatan tentang masalah yang dialami oleh bayi.


Terkejut Tengok Kencing Ada Buih, Ini Normal Atau Tidak Ya? Baca Sini Untuk Tahu

Tahukah anda terdapat dua keadaan di mana, kencing berbuih itu sebagai petanda kepada masalah kesihatan atau bukan sebaliknya. Dua keadaan tersebut adalah kencing berbuih mempunyai jenis normal dan jenis yang tidak normal.
Melalui hantaran yang dibuat oleh Doktor Erna Nadia, kencing berbuih yang normal berlaku hanya sesekali manakala, jenis tidak normal kerap berlaku dan dalam tempoh masa yang lama. Justeru itu, mari ketahui lebih lanjut tentang masalah kesihatan yang bakal dihadapi, cara diagnosis dan rawatan yang diberikan.

Baca juga: Ada Ruam, Bintik-Bintik & Pedih Pada Kemaluan, Mungkin Anda Alami Penyakit Kelamin Ini
NORMAL ATAU TIDAK NORMAL KENCING BERBUIH ANDA?
Gambar hiasan: NorthwesternMedicine.

KENCING BERBUIH NORMAL APABILA…
Ianya boleh jadi normal dan tak normal. Normal kalau sesekali berlaku. Mungkin disebabkan nak terkencing sangat, lama tahan so sekali lepaskan tu kelajuan air kencing tu tahap 250km/seminit, punya tak tahan la kan.

Atau boleh jadi normal kalau haritu dia kurang minum air badan jadi dehydrated sikit lagi lagi masa bulan puasa.
Atau boleh jadi disebabkan oleh dia mengandung. Air kencing jadi pekat sikit. Tapi sesekali saja la. Kalau kerap jadi masa mengandung, memang tak normal dah.
Atau boleh jadi disebabkan oleh ubat tertentu. Yang ni kena rujuk doktor untuk pemeriksaan lanjut sama ada perlu teruskan ubat atau tidak.
Atau boleh jadi juga dalam mangkuk jamban tu ada sebarang chemical atau sabun yang digunakan so bila kena air kencing jadi berbuih. Ini normal of course.
TAK NORMAL APABILA…
Yang jadi tak normal adalah apabila kencing berbuih kerap berlaku dan dalam tempoh masa yang lama juga. Asal kencing je berbuih pastu dah sebulan dua pun tak settle lagi.
Pergi lah tandas mana-mana dan jenis apa pun, tetaplah kencing dia berbuih sebab tu kita kena alert juga dengan najis kita. Walaupun kita buang dia tapi kita mesti kena masih bertanggungjawab.
Lepas buang, usyar dulu. Elok ke tidak kejadian tu sebab warna air kencing pun penting. Ini next topic Insha Allah.
APA BERLAKU SEKIRANYA KENCING BERBUIH TAK NORMAL?
Jadi, apa berlaku kalau kata tak normal tu? Boleh jadi buah pinggang rosak atau ada masalah kesihatan lain.
1. MASALAH BUAH PINGGANG
Gambar hiasan: LifelineScreening.
Buah pinggang kita ini fungsi dia untuk filter/tapis bahan kumuh untuk keluar dari badan jika tak perlu atau terlebih.
Protien pun akan ditapis oleh buah pinggang. Protein ini penting untuk kegunaan badan kita terutama untuk maintain keseimbangan cecair dan garam galian dalam badan kita.
Jika seseorang itu ada masalah buah pinggang atau buah pinggang rosak atau bocor, protein ini akan bocor dari buah pinggang ke air kencing dan disebabkan itu air kencing akan jadi berbuih. Kerana kandungan albumin di dalam protein tersebut.
TANDA LAIN MEMPUNYAI MASALAH BUAH PINGGANG
Tanda lain seseorang ada masalah buah pinggang selain dari kencing berbuih, adalah:

Kulit menjadi kering dan gatal.
Sesak nafas atau mudah penat.
Asyik berasa letih.
Bengkak pada kaki.
Meloya atau muntah.
Kerap buang air kecil.

2. MASALAH KENCING MANIS
Gambar hiasan: Google.
Masalah kesihatan lain jika ada kencing berbuih adalah jika seseorang ada kencing manis. Kandungan gula yang tinggi dalam badan akan menyebabkan lebih banyak albumin akan dikumuhkan oleh buah pinggang.
Jadi salah satu komplikasi kencing manis adalah diabetic nephropathy, keadaan di mana berlaku perubahan tidak baik pada struktur dan fungsi buah pinggang. Dan disebabkan kencing manis tidak terkawal juga, salur darah di buah pinggang menjadi rosak di mana protein dan albumin akan bocor ke dalam air kencing.
TANDA LAIN PESAKIT KENCING MANIS BUAH PINGGANGNYA BERMASALAH
Tanda tanda lain pesakit kencing manis yang buah pinggang mula terganggu adalah:

Mata menjadi kabur/rabun.
Mulut/bibir menjadi kering.
Kerap rasa dahaga.
Asyik nak kencing.
Kerap merasa lapar.
Kulit kering dan gatal.
Sering merasa letih.

3. MASALAH PENYAKIT LAIN
Penyakit lain yang boleh sebabkan kencing berbuih adalah seperti amyloidosis dan juga sperma yang ternaik ke dalam salur kencing dan pundi kencing.
CARA DIAGNOS & RAWATAN

Bagaimana nak diagnos? Dengan pengambilan sampel air kencing. Jika doktor suspek air mani ada problem, sampel air mani juga diperlukan.
Cara rawatan adalah berdasarkan penyebab berlakunya masalah kencing berbuih ni. Kalau sebab penyakit, penyakit itu akan dirawat.
Contoh kawal kencing manis, kawal darah tinggi dengan baik atau hentikan ubat yang sebabkan kencing berbuih dan tukar ke ubat yang lain. Nanti ianya akan pulih dengan sendiri.
Jika anda kurang minum air, belajar untuk mula minum air kosong dengan cukup. Elakkan tahan kencing dan masturbat*on. Untuk lelaki, adalah sunnah untuk kencing secara duduk.
Yang penting, jika ada simptom seperti yang saya sebut di atas, boleh terus berjumpa doktor dan dapatkan rawatan ya. Tak ada khusus untuk kencing berbuih ini jadi jangan terpedaya ok.
Sumber: Facebook Erna Nadia


Kencing Kotor – Apa Yang Anda Perlu Tahu Tentang Jangkitan Saluran Kencing?

Kencing Kotor
Apakah yang dimaksudkan dengan istilah kencing kotor ? Ianya sebenarnya merujuk kepada jangkitan pada saluran kencing. Ianya juga adalah keradangan yang berlaku pada saluran tersebut.

Foto Kredit: wikipedia.org
Biasanya, ia berlaku pada ibu mengandung. Ada satu soalan yang dijawab di portal MyHealth, Kementerian Kesihatan Malaysia.

Soalan: Saya mengandung dan pada fikiran saya mendapat jangkitan salur kencing. Tolong bantu.

Jawapan: Terdapat perbezaan besar dalam pendekatan jangkitan salur kencing bagi wanita mengandung.
Ujian saringan untuk Asymptomatic bacteriuria hendaklah dijalankan secara aktif, dan perlu dirawat secara agresif ( pemeriksaan lanjut tidak diperlukan jika tidak hamil)
Cystitis yang tidak teruk dan Asymptomatic bacteriuria semasa hamil perlu rawatan jangka pendek. Walau bagaimanapun ubat yang digunakan hendaklah selamat untuk janin dan sebab itu pilihan antibiotik adalah terhad untuk wanita hamil sahaja.
Pemeriksaan susulan pesakit yang ada bacteriuria semasa hamil adalah lebih dititik beratkan, dengan strategi pengunaan rawatan profilaktik bagi wanita hamil dengan bacteriuria yang berulang-ulang.

Penjelasan dari Dr Zubaidi
Menurut tulisan dari Dr Zubaidi tentang bahaya kencing kotor, beliau ada menjelaskan kenapa wanita mengandung adalah golongan yang paling mudah mendapat kencing kotor.
Kredit: drzubaidi.com

Punca kencing kotor
Apakah penyebab kencing kotor?
a- Punca sebenar ialah kuman yang berasal dari kulit dubur faraj atau lubang dubur bergerak menuju ke pundi kencing, ia membiak dan terus ke buah pinggang.
b- Penyebab yang paling lazim di kalangan wanita adalah disebabkan oleh tabiat mengelap dari belakang ke depan selepas membuang air besar.
c- Hubungan seks juga merupakan faktor yang boleh menyumbang kepada jangkitan salur kencing, kerana kawasan kemaluan wanita disentuh dengan tangan atau zakar yang kotor.
d- Menggunakan kontraseptif pembunuh sperma atau spemasid.
e- Memasukkan tampon tanpa membasuh tangan terlebih dahulu.
Perlu diingatkan bahawa penyakit ini lebih kerap dan mudah berlaku kepada kaum wanita kerana saluran uretra mereka lebih pendek dari lelaki, menjadikan bakteria lebih mudah merebak naik ke sistem saluran kencing. Jangkitan salur kencing ini jarang berlaku di kalangan kaum lelaki.

Simptom, gejala dan tanda kencing kotor
a- Kerap terasa hendak membuang air kecil tetapi gagal untuk mengeluarkan air kencing yang banyak (kencing tak lawas)
b- Terasa sakit dan pedih ketika membuang air kecil.
c- Air kencing mengandungi darah, berkabut atau berbau busuk.
d- Terasa tidak selesa di bahagian bawah abdomen.
e- Terasa sakit ketika melakukan hubungan seks.
f- Demam dan seram sejuk, sekiranya kuman telah merebak ke atas sehingga ke buah pinggang.
g- Sakit pinggang, demam, loya dan muntah.

Kesan kencing kotor
Dalam jangka masa panjang, jika tidak dirawat, ada banyak kesan kencing kotor yang negatif.
Jika jangkitan ini tidak dirawat di peringkat awalnya, ia boleh membawa kepada penyakit pielonefritis, apabila bakteria merebak naik ke buah pinggang.

Rawatan kencing kotor
Menurut Dr. Anita Bhajan Manocha, pada amnya jangkitan salur kencing tanpa tanda-tanda dan gejala tidak memerlukan rawatan. Bagaimanapun jangkitan beserta dengan tanda-tanda dan gejala memerlukan rawatan antibiotik sebagai pesakit luar.
Pesakit perlu dimasukkan ke wad sekiranya penyakit adalah serius atau tidak sesuai dengan ubat makan atau juga telah mengalami komplikasi perubatan yang memerlukan terapi intravena. Rawatan dengan agen antimicrobial adalah tidak mencukupi. Sebab-sebab jangkitan salur kencing perlu disahkan.

Akhir kata
Sekarang, sudah tahu tentang kencing kotor. Jika berlaku tanda-tanda kencing kotor, sila jumpa doktor yang berhampiran dengan tempat anda.


Terasa Pedih Terbakar Ketika Kencing, Jaga-Jaga Ini Bahaya Kencing Kotor Sewaktu Hamil

Ujian air kencing kebiasaannya dijalankan kepada wanita hamil untuk mengesan kemungkinan dari menghadapi sebarang penyakit atau jangkitan. Ini termasuklah jangkitan kencing kotor.
Jangkitan kencing kotor, sekiranya tidak dirawat dari awal bersama kaedah yang betul, ia boleh memberikan kemudaratan kepada ibu mengandung dan bayi. Maka dengan itu, para ibu jangan sesekali ambil mudah tentang jangkitan ini dan sebaiknya lakukanlah ujian air kencing.

Mari ikuti penulisan di bawah tentang bahaya kencing kotor kepada wanita hamil. Semoga bermanfaat!
Baca juga: En. Suami Bawalah Berpuasa Kejap, Bahaya Berjimak Ketika Isteri Haid Pandangan Islam & Sains!

KENCING KOTOR WANITA HAMIL

Jangkitan kuman pada saluran kencing (UTI), juga dikenali sebagai kencing kotor, adalah keradangan bakteria dalam saluran kencing. Wanita hamil menghadapi peningkatan risiko untuk UTI bermula pada minggu ke-6 hingga minggu ke-24 kerana perubahan dalam saluran kencing.
Kedudukan rahim berada di atas pundi kencing. Apabila rahim membesar, beratnya yang meningkat boleh menghalang pengaliran air kencing dari pundi kencing dan menyebabkan jangkitan pada saluran kencing semasa kehamilan.
BAHAYA KENCING KOTOR PADA WANITA HAMIL
Jika anda mempunyai UTI dan ia tidak dirawat, ia boleh menyebabkan jangkitan buah pinggang. Jangkitan buah pinggang boleh menyebabkan kelahiran awal.
Namun, anda boleh berasa sedikit lega kerana bakteria asimtomatik dan kencing kotor biasanya ditemui dan dirawat sebelum buah pinggang dijangkiti. Jika doktor dapat merawat jangkitan kencing kotor lebih awal dan betul, ia tidak akan menyebabkan kemudaratan kepada bayi anda.
SIMPTOM-SIMPTOM UTI PADA WANITA HAMIL

Wanita hamil yang mempunyai kencing kotor kebiasaannya mempunyai simptom ini:

Rasa terbakar atau sakit apabila anda membuang air kecil.
Rasa seperti anda perlu membuang air kecil lebih kerap daripada biasa.
Bocor sedikit air kencing.
Air kencing keruh, gelap, berbau atau berdarah.

SIMPTOM-SIMPTOM JANGKITAN PADA BUAH PINGGANG
Apabila bakteria telah merebak ke buah pinggang anda mungkin mengalami:

Sakit pada bahagian belakang.
Sejuk menggigil.
Demam.
Loya
Muntah.

RAWATAN KENCING KOTOR

Kencing kotor paling kerap dirawat dengan antibiotik. Doktor biasanya menetapkan preskripsi antibiotik selama 3-7 hari, selamat untuk anda dan bayi.
Segera berjumpa doktor, sekiranya anda mengalami simptom demam, menggigil, sakit perut, loya, muntah, kontraksi atau jika selepas makan ubat selama tiga hari, anda masih berasa pedih apabila membuang air kecil.
LANGKAH BERJAGA-JAGA

Minum air mengikut kadar saranan 6-8 gelas setiap hari.
Elak makanan bergula atau berkafein.
Jangan bertangguh membuang air kecil dan kosongkan pundi kencing anda sepenuhnya apabila kencing.
Buang air kecil sebelum dan selepas melakukan persetubuhan.
Elakkan hubungan seks semasa anda sedang dirawat UTI.
Lap hingga kering selepas kencing dan pastikan kawasan kemaluan anda bersih. Pastikan anda mengelap dari hadapan ke belakang.
Elak menggunakan sabun, pencuci vagina wanita dan bedak.
Tukar seluar dalam dan tuala wanita setiap hari.
Elakkan memakai seluar dalam yang ketat.
Pakai seluar dalam jenis kapas.

Sumber: American Pregnancy / Family Doctor


“Nak Ke Anak Kita Diabetis?”-Suami Ini Luah & Pesan Kepada Ibu Hamil Supaya Kurang Makan Manis

Menurut laporan kajian Europian Respiratory Journal, makan makanan yang manis dan mengandungi kandungan gula yang tinggi semasa hamil dapat mendatangkan risiko diabetis terhadap kandungan. Namun, ramai dalam kalangan ibu hamil yang mengambil peluang ini untuk menggunakan alasan ‘mengidam’ supaya dapat makan makanan manis seperti kek dan aiskrim.
Oleh itu, seorang suami di laman media sosial ini terpanggil untuk meluahkan dan memberi nasihat kepada semua ibu yang sedang hamil supaya kurangkan pengambilan makanan manis. Mana tidaknya, letih si suami nak layan mengidam makanan manis isteri!

MENGANDUNG JE MENGIDAM BENDA MANIS, SAMPAI TAK BERINGAT!

Patutlah ramai ibu muda sekarang sudah mengidap GDM (gestational diabetes mellitus) atau diabetes ketika hamil walaupun anak pertama.

Asal mengandung mengidam kek, piza,burger,ais krim jika boleh semua yang viral nak bedal tak ingat. Ini semua makanan tinggi gula nak tipu tekak kita,sehinggakan ada yang craving setiap hari nak minum brown sugar boba. Bahayanya jika ibu-ibu disahkan GDM anak dalam kandungan juga akan dapat glucose dari ibu,ini menyebabkan bayi membesar dalam keadaan hypeclycemia dan menyukarkan proses kelahiran (microsomia) dan berisiko kematian dalam kandungan.

Bukan itu sahaja bayi ini berpontensi akan dapat hypoglycemia (kurang gula dalam darah) sejurus dilahirkan dan apabila dewasa nanti berkemungkinan berisiko untuk mengidap Diabetes mellitus. Hal ini disebabkan oleh kepuyaan insulin pankreas terganggu di alam rahim lagi.
Jika GDM tidak dikawal ibu berpontensi untuk mengidap pre eclampsia (tekanan darah tinggi ) dan boleh menyebabkan sawan.
*Sebab itulah pentingnya OGTT terutama bagi ibu-ibu berat badan berlebihan dan ada sejarah keluarga yang mengidap diabetes.
KURANGKANLAH AMBIL GULA PUTIH

Nasihat saya kepada Ibu-ibu semua atau bakal ibu, berusahalah hari anda untuk kurangkan gula putih dalam semua menu, dapatkan gula yang lebih sihat dari buahan tempatan seperti jambu air, jambu batu, tembikai, buah mangga tempatan dan buahan organik yang berada di pasaran. Ini untuk melatih pancreas anda agar tidak ‘stres’ ketika anda mengandung nanti. Itu pun buahan yang manis kena control juga sebab tinggi gula,cuma bezanya buahan ada serat.
Awal kehamilan cuba buat seminggu atau 2 minggu sekali pemeriksaan gula 2 jam selepas makan. Boleh juga jika nak buat test HbA1c sebelum MGTT. Sebab itu pentingnya OGTT (Oral Glucose Tolerance Test) pada minggu ke 23-28. Itu pun tengok kepada keadaan ibu,saya jika ibu itu masih ada alahan teruk macam wife sayalah,memang tangguh dahulu sehingga ok baru buat. Itu pun seminggu sekali dah buat pemeriksaan gula selepas 2 jam makan.
JANGAN SALAHKAN PROSES MINUM AIR GULA

Tapi berbeza dengan OGTT, sebab kaedah ini ibu hamil kena minum air gula sebanyak 75gram dibancuh bersama 120-200ml air. Selepas 2 jam jika bacaan normal <7.8 mmol/L maka selamat. Jika borderline mungkin akan diminta buat sekali lagi untuk minggu akan datang. Jika lebih dari bacaan Normal ibu perlu buat BSP. Ini nurse atau Dr akan consult andalah. Jangan dok bergaduh dengan nurse sudah.
Ujian ini sebenarnya untuk lihat keupayaan hormon insulin untuk menurunkan gula dalam darah. Jika dalam tempoh 2 jam itu insulan anda berjaya turunkan gula sebanyak 75gram insyaallah kesihatan bayi terjamin.
Wife saya tanya habis tu kenapa ada orang cakap lepas minum air gula terus dapat kencing manis,sebelum itu tak pun. Saya jawab. Yelah sebab sebelum itu mana ada cek dan ambil gula sebanyak 75gram. Dan mana ada buat pemeriksaan selepas 2jam.
Bayangkan jika ada ibu ibu ambil makanan yang gulanya lebih dari 75gram dan ibu ibu ini buat tak tahu je sehinggalah nak melahirkan bayi. Apa kesan kepada bayi dalam tempoh tersebut? Nak ke anak kita nanti mengidap kencing manis? Sebab itu pentingnya pemantauan gula dalam darah kepada ibu hamil.
Moga bermanfaat.
Sumber : Muhammad Hassan


Kenduri Kahwin Bertukar Tahlil, Ayah Pengantin Perempuan Meninggal Dunia Di Majlis Anak…

Sudah tentu ajal dan maut itu di tangan Allah SWT dan kita sebagai manusia tidak tahu bila ajal akan menjemput kita. Begitu juga dengan kisah yang dikongsikan ini apabila siapa yang menduga bahawa ayah kandung wanita ini meninggal di hari perkahwinannya sendiri. Sebak…
Baca juga: Kisah ‘Unsung Hero’ Abang Viva RM50 Jadi Inspirasi Buat Rakyat Malaysia

“AYAH HANYA SEMPAT HADIR KE PEJABAT AGAMA”

Kisah menyayat hati itu dikongsikan di TikTok oleh seorang wanita yang dikenali Chafieqah Photographer. Menurut Chafieqah, arwah yang merupakan bapa kepada pengantin perempuan dikatakan hanya sempat menghadirkan diri ke pejabat agama sebelum dia pulang ke rumah dalam keadaan yang lemah. Namun siapa sangka, tidak sempat meraikan majlis perkahwinan si anak, si bapa telah menghembuskan nafas terakhirnya.

Hari ini (semalam) kita dikejutkan dengan pemergian ayah pengantin perempuan. Dari kenduri kahwin ke kenduri tahlil.

Majlis perkahwinan yang sepatutnya disambut dengan bahagia akhirnya bertukar menjadi momen yang sangat sedih. Bercerita dengan lebih lanjut, Chafieqah memaklumkan, pengantin perempuan juga tidak sempat bergambar di atas pelamin semasa majlis perkahwinan berlangsung.
“DARI KENDURI KAHWIN BERTUKAR KE KENDURI TAHLIL”

Gambar atas pelamin satu pun tak ada. Lepas balik dari pejabat agama arwah memang tak larat sangat-sangat dah.
Menerusi video yang dikongsikan, kelihatan sebuah ambulans bersama beberapa pegawai kesihatan yang lengkap memakai Personal Protective Equipment (PPE) memasuki kawasan perumahan pengantin untuk memeriksa keadaan arwah. Di luar rumah kelihatan beberapa individu yang dipercayai merupakan ahli keluarga arwah tidak dapat menahan sebak selepas menerima berita yang mengejutkan itu.

https://media.siraplimau.com/2021/12/Snaptik_7045512983857909019_chafieqah-photographer.mp4
Video yang dikongsikan telah mendapat hampir 500k tontonan dan kebanyakan netizen turut bersimpati dengan nasib yang menimpa keluarga ini. Tidak kurang juga ada di antara mereka mengucapkan salam takziah serta mendoakan agar keluarga arwah diberi kekuatan dan ketabahan dalam menempuhi ujian ini.
Sumber: Tiktok @nirchafieqahazri


Jom Ke Kenny Rogers Untuk Nikmati Hidangan ‘Absolutely Sambalicious’

Bagi kebanyakan rakyat Malaysia, ianya semua berkenaan Sambal – sos pedas sebagai penambah selera hidangan tempatan. Sehubungan dengan itu, Kenny Rogers ROASTER kini membawa kepada anda perisa Absolutely Sambalicious yang merupakan promosi terbaru mereka!
Para pengunjung boleh memilih pelbagai pilihan hidangan Absolutely Sambalicious dari Sambalicious Soup Meal, Sambalicious Fovourite Meal atau Sambalicious Chicken Meal yang bermula daripada RM19.90* ke atas.

Sambalicious Chicken Meal

Sambalicious Soup Meal

Sambalicious Favourite Meal
Untuk menambah selera, hidangan tambahan turut tersedia dengan Spicy Golden Rice dan Potato Salad  yang boleh didapati dengan harga pengenalan RM5.90* setiap satu (Harga Biasa: RM8.50)
Spicy Golden Rice

Potato Salad

“Di KRR, kami menjalankan eksperimen dengan pelbagai citarasa dan kombinasi makanan bagi menyediakan kepelbagaian kepada para pengunjung kami. Hidangan terbaru Absolutely Sambalicius sangat rapat dengan citarasa dan hati rakyat Malaysia!” ujar Esther Woo, Timbalan Pengurus Besar Berjaya Roasters (M) Sdn Bhd.
Di samping itu juga, para pengunjung boleh menaiktaraf hidangan daripada suku ayam ke separuh ayam dengan hanya RM5**, untuk waktu terhad sahaja.
* Kesemua harga adalah muktamad. Harga akhir termasuk 6% GST kecuali Langkawi. Harga berbeza di Genting Highland.
* Pembelian barangan diskaun tidak tertakluk untuk bonus kad KRR Card
** 1 naiktaraf untuk setiap pembelian 1 Hidangan Suku Ayam
Untuk maklumat lanjut berkenaan Kenny  Rogers ROASTER, sila hubungi 03-2119 9888. Anda juga boleh layari www.kr.com.my atau www.facebook.com/krrmalaysia.


Rasai Kelainan Ayam Panggang Dilimpahi Rasa Buah-buahan Dalam Hidangan Kenny Rogers Roasters ‘Fun Fruity Feast’!

Kenny Rogers Roasters (KRR) memperkenalkan hidangan terbaru iaitu Fun Fruity Feast yang dilimpahi rasa kelazatan buah-buahan sempena akhir tahun ini.
Set Hidangan Terbaru Fun Fruity Feast

Memperkenalkan ayam panggang yang terkenal dengan remphnya serta dilimpahi dengan kuah yang dihasilkan dari campuran buah-buahan iaitu Fruity Gravy, yang merupakan campuran mangga dan buah markisa.
Ini kemudian dilengkapi dengan Kenny baru Home-made Muffin – Vanilla Roselle Muffin dan juga Garlic Parsley Potato yang terdiri daripada kentang kukus dalam aromatik mentega bawang putih dan pasli serpih.

Home-made Muffin – Vanilla Roselle Muffin

Garlic Parsley Potato
Set ini dilengkapi dengan minuman Merry-Go-Fruity yang penuh dengan nutrien yang sihat yang terdiri daripada campuran khas buah naga, roselle, jus jambu batu dan jus lemon.
Merry-Go-Fruity
Tetamu mempunyai pelbagai pilihan makanan untuk dipilih seperti Fruity Fovourite Meal (Kenny Fruity ¼ Chicken + Garlic Parsley Potato + 1 hidangan sampingan + 1 Vanilla Roselle Muffin) atau Fruity Soup Meal (Kenny Fruity ¼ Chicken + Garlic Parsley Potato + Country-style Chicken Soup + 1 Vanilla Roselle Muffin), dan Fruity Chicken Meal (Kenny Fruity ¼ Chicken + Garlic Parsley Potato + 2 hidangan sampingan + 1 Vanilla Roselle Muffin), berharga bermula dari RM 19.90 * dan ke atas.
Fruity Fovourite Meal (Kenny Fruity ¼ Chicken + Garlic Parsley Potato + 1 hidangan sampingan + 1 Vanilla Roselle Muffin)

Fruity Soup Meal (Kenny Fruity ¼ Chicken + Garlic Parsley Potato + Country-style Chicken Soup + 1 Vanilla Roselle Muffin)

Fruity Chicken Meal (Kenny Fruity ¼ Chicken + Garlic Parsley Potato + 2 hidangan sampingan + 1 Vanilla Roselle Muffin)
“Berbeza daripada promosi hidangan kami yang lain, kami diselitkan satu kekuatan baru dan berkesan ke dalam Fun Fruity Feast untuk mewujudkan rasa yang menyegarkan untuk tetamu kami! Dibekalkan dengan menu sihat dalam hidangan utama dan minuman, para tetamu boleh mengharapkan pengalaman makan yang menyegarkan dengan kami, “ujar Esther Woo, Timbalan Pengurus Besar Berjaya Roasters (M) Sdn. Bhd.
Esther Woo, Timbalan Pengurus Besar Berjaya Roasters (M) Sdn. Bhd (tengah) bersama kakitangannya memperkenalkan hidangan terbaru Fun Fruity Feast
Tetamu juga boleh memilih untuk menamatkan hidangan mereka dengan sesuatu yang lebih manis dengan tambahan PERCUMA * 1 sudu ais krim apabila mereka memesan Single Happiness ice cream.
Sempena Fun Fruity Feast, KRR menawarkan promosi Take-it-Home Fruity Feast iaitu konsep bawa pulang hanya RM 68.80 yang didatangkan dengan  Kenny’s Fruity Whole Chicken, ½ dozen Vanilla Roselle Muffin dan empat botol Merry-Go-Fruity minuman bernilai RM 38.00 PERCUMA.
Take-it-Home Fruity Feast
Untuk maklumat lanjut mengenai Kenny Rogers Roasters, sila hubungi 03-2119 9888. Anda juga boleh melayari www.krr.com.my atau menyambung ke www.facebook.com/krrmalaysia.
* Semua harga di atas adalah muktamad. Harga akhir adalah termasuk 6% GST kecuali Langkawi.
* Tawaran sah untuk masa yang terhad sahaja.
** Harga untuk a la carte Garlic Parsley Potato berbeza di Genting Highlands dan Puteri Harbour.

MENGENAI KENNY ROGERS ROASTERS
Kenny Rogers Roasters ( “KRR”) pada asalnya ditubuhkan oleh Negara popular dan penyanyi Barat, Kenny Rogers, dan bekas Gabenor negeri Kentucky, John Y Brown Jr, pada tahun 1991. Pada April 2008, Berjaya Corp Bhd (BCorp) penuh anak syarikat milik Roasters Asia Pacific dan francais induk untuk KRR diperolehi sepenuhnya induk rantai itu, NF Roasters berpangkalan di AS. Berjaya Roasters (M) Sdn Bhd, anak syarikat BFood dan BCorp, ialah pengendali rantaian KRR restoran di Malaysia.
KRR telah memenangi pelbagai anugerah restoran mewah pertengahan kasual dengan alat panggang listrik ayam panggang sebagai produk teras utamanya dilengkapi dengan pelbagai pilihan yang sihat. Dengan 100 restoran di seluruh Malaysia, KRR juga telah berkembang di peringkat antarabangsa dan mempunyai restoran yang beroperasi di China, Kemboja, Indonesia, Filipina, Singapura, Bangladesh, Brunei, UAE, Amerika Syarikat dan India.


Kenny Rogers Roasters & Food Aid Foundation Raikan Anak Yatim Asnaf Al Barakh

Mengambil keberkatan Syawal, Kenny Rogers Roasters (KRR), sekali lagi bekerjasama dengan Food Aid Foundation (FAF) meraikan 20 kanak-kanak yatim dari Asnaf Al Barakh pada satu majlis tertutup di Berjaya Times Square, Kuala Lumpur.
“Hari Raya adalah hari di mana semua orang berkumpul dan berkongsi kegembiraan bersama mereka yang kurang kemampuan. Tahun ini, kami dapat meraikan Hari Raya bersama kanak-kanak dari Asnaf Al Barakh ini. Kami di Kenny Rogers Roasters memang gembira kerana dapat merasai pengalaman beraya dengan kanak-kanak ini. Membantu mereka yang memerlukan memang sudah diterapkan dalam syarikat kami.” ujar Esther Woo selaku Timbalan Pengurus Berjaya Roasters (M) Sdn Bhd.

Aktiviti Menarik Meriahkan Sambutan
Dalam majlis itu, kanak-kanak ini diraikan dengan menjalani dua aktiviti menarik iaitu ‘Menghias Muffin’ dan ‘Sesi Kraf Tangan’.
Kedua-dua aktiviti ini menyaksikan mereka mempamerkan kreativiti masing-masing.

Bukan itu saja, majlis itu bertambah ceria dengan kehadiran pelari maraton terpantas Malaysia, Edan Syah yang turut berkongsi semangat hari raya bersama anak-anak yatim di Asnaf Al Barakh ini.

Kerjasama Kali Kedua Eratkan Hubungan
Tahun 2016 menandakan tahun kedua KRR dan FAF bekerjasama dalam merealisasikan visi kebajikan terkumpul yang dilaksanakan sepanjang tahun.
“Memang sudah jadi misi FAF untuk menyediakan makanan berkualiti bagi kanak-kanak yang kurang kemampuan dan meningkatkan tahap kehidupan berkualiti bagi mereka. Jamuan raya tahun ini bersama KRR memberi kegembiraan apabila kanak-kanak dari Asnaf Al Barakh juga bergembira menyambut hari perayaan ini.” akhiri Puan Norhayati Ismail selaku Pengarah Projek FAF.


Makan Lebih Sihat & Jimat Di Kenny Rogers Roasters!

Kenny Rogers Roasters Malaysia
Siapa kata makan makanan ringan tidak sihat? Kini tidak lagi!
Terima kasih kepada Kenny Rogers Roasters (KRR) yang memperkenalkan snek terbaru mereka. Jika sudah makan tengahari, tidak perlu berlapar menunggu waktu makan malam. Di antara waktu singgang ini, boleh mengunyah snek terbaru yang lazat dan sihat. Pakar ayam ‘Rotisserie-roasted’ ini telah menambah empat hidangan lazat baru yang sebagai pilihan tambahan atau snek ‘ala-carte’.

Dipanggang dengan sempurna, KRR menawarkan promosi sepanjang hari untuk snek terbarunya. Antara pilihan yang disediakan yang sesuai untuk ibu-bapa dan kanak-kanak ialah:
Crispy Sea-rific Wonton
Much-shroom Munchies

Bagi mereka yang lebih suka menikmati makanan ringan dengan sedikit kepedasan, pilihannya ialah:

Fiery Flaming Wings
Tender Hot Chic
Jika mahu semua hidangan di atas dalam satu pinggan, dapatkan Kenny’s Share-it Platter. Ia dihidangkan bersama-sama dengan bebola daging ayam bakar khas dan sosej koktel ayam, sekali dengan sos BBQ yang sungguh enak.
Esther Woo, Timbalan Pengurus Besar Berjaya Roasters (M) Sdn Bhd berkata, “Makanan ringan yang terbaru ini boleh didapati di seluruh negara. Seperti yang kami hidangkan dengan semua tawaran-tawaran menu kami di Roasters Kenny Rogers, semuanya disediakan secara sihat. Makanan ringan tambahan ini disediakan sepanjang hari. Ini membenarkan mereka yang prihatin kesihatan agar dapat menikmati makanan sihat tanpa mengeluarkan belanja yang lebih. Selain itu, ia juga membolehkan mereka merasai keenakan makanan ringan sambil merasai pengalaman makan yang memuaskan”.
Foto Asal: Kenny Rogers Roasters Malaysia
Untuk pembelian mana-mana hidangan utama di KRR termasuk Salad Meal, Kenny’s Chicken Meal, Pasta Meal dan Healthy Bites, para pengunjung boleh memilih untuk makanan ringan sama ada Crispy Sea-rific Wonton, Much-shroom Munchies, Fiery Flaming Wings dan Tender Hot Chic dengan hanya RM 6.00 *. Para pengunjung juga boleh pesan makanan ‘ala-carte’ pada harga RM 9.90 * setiap atau Kenny’s Share-it Platter yang berharga RM 23.90 *.
* Harga berbeza-beza di Genting Highlands & KLIA 2.
Untuk maklumat lanjut mengenai Kenny Rogers Roasters, sila hubungi 03-2119 9888, lawati www.krr.com.my atau terus ke www.facebook.com/KRR.my


Kentang Dah Bertunas Jangan Makan! Ada Kandungan Berbahaya & Ini Kesannya

Bahaya! Kentang bertunas seperti gambar di bawah jangan lah dimakan walau rasa membazir sekali pun. Lebih buruk jadinya kalau badan sendiri yang sakit, dah satu masalah pula kena bawa pergi berubat.
Melalui perkongsian dari Puan Mazliana Mazlan, kentang yang bertunas ini mempunyai kandungan glycoalkaloid yang tinggi. Bahan kimia yang berlebihan boleh membawa kepada penyakit, terutama buat ibu mengandung dan anak kecil. Jom baca antara kesan sampingan dan risiko yang membahayakan di bawah.

Baca juga: Resepi Sup Halia Chinese Style, ‘Comfort Food’ Pelbagai Manfaat Guna Telur Saja!
KENTANG BERTUNAS JANGAN MAKAN! ADA KANDUNGAN GLYCOALKALOID
Gambar hiasan: ATableFullOfJoy.com

Kentang kalau dah rupa macam ini, terus buang sebab tinggi dengan kandungan glycoalkaloid. Kalau taknak buang, tanam pun boleh.

Glycokoid adalah bahan kimia yang secara semulajadi ada dalam kentang. Kentang bertunas yang dah lama ada di dapur kita, tinggi dengan kandungan glycoalkaloid berbanding kentang baru tidak bertunas.
Glycoalkaloid, tidak mengapa jika kandungannya tak banyak bila kita makan. Tapi jika berlebihan, akan buat penyakit lain pulak yang timbul.
Terutama untuk ibu mengandung dan anak kecil. Lebih hati-hati ya, jika rumah kita ada dua golongan ini.
ANTARA KESAN SAMPINGAN & RISIKO YANG MEMBAHAYAKAN
Antara kesan sampingan jika makan kentang bertunas yang tinggi kandungan glycoalkaloid.

Muntah.
Cirit.
Sakit perut.

Jika terlampau banyak kandungan glycoalkaloid yang diambil, ada risiko lain yang lebih membahayakan.

Rendahkan tekanan darah.
Tinggikan denyutan nadi.
Demam.
Sakit kepala.

Malah, boleh juga bawa kepada kematian.
Gambar hiasan: DoktorBudak.com
Pernah saya tengok cerita Hindi, dia kupas biji epal banyak-banyak, dan kisar. Kemudian masukkan dalam protein shake orang yang nak diracun.
Sebab dalam biji epal ada kandungan cyanide, yang kalau makan sebiji je tak jadi apa. Tapi kalau makan dengan kuantiti yang banyak, boleh sampai akibatkan kematian.
Dulu saya sayang jugak nak buang, sebab dua biji je kentang yang tinggal dan dah nak masak pagi tu buat sup ayam pulak. Tapi bila teringat kesan sampingan yang anak-anak ada kemungkinan boleh dapat, tak fikir panjang dah saya.
Kalau diorang sakit, lagi teruk saya nak handle lepas tu. Apalah sangat dua biji kentang dan sup tanpa kentang kan. Boleh ya, sama-sama kita cuba okay.
Sumber: Facebook Mazliana Mazlan


Batal Ke Wudhu Bila Angin Keluar Dari Faraj Wanita?

Mesti ramai dalam kalangan wanita pernah mengalami situasi apabila angin keluar dari faraj atau Miss V bukan? Ada yang mengatakan bahawa ini petanda bahawa Miss V ‘longgar’ dan tidak sihat. Ada juga dalam kalangan wanita yang tertanya-tanya adakah batal wudhu apabila keluar angin dari faraj tersebut? Ini jawapan dari Dr. Zulkifli Mohamad Al-Bakri.
BATAL KE WUDHU JIKA ANGIN KELUAR DARI FARAJ WANITA?

SOALAN: Apakah batal wudhu’ jika ada angin yang keluar daripada faraj wanita? Bagaimanakah jika ia sangat kerap berlaku?
Maksud kentut faraj
Vaginal flatulence, queefing adalah antara nama lain bagi kentut faraj atau vagina ini. Maksud kentut vagina ini adalah satu keadaan apabila terdapat udara yang terperangkap di dalam faraj. Bunyi yang terhasil adalah hampir sama seperti bunyi angin yang keluar melalui dubur.

Walau bagaimanapun, queefing tidak mempunyai sebarang bau. Namun, perlu diakui ia adalah satu situasi yang memalukan walaupun keadaan ini dianggap normal dan tidak melibatkan sebarang risiko berkaitan kesihatan.

Menurut Naib Presiden Bahagian Perubatan Luar di Planned Parenthood, Dr. Vanessa Cullins, “Kentut faraj berlaku apabila udara memasuki saluran faraj dan cuba melepaskan diri. Oleh kerana itu terhasil bunyi saat angin cuba melepasi bukaan lubang faraj. Ia tidak berbau kerana ia cuma angin kosong.”
JAWAPAN: BATAL ATAU TAK WUDHU

Angin yang keluar melalui faraj Wanita (atau disebut juga dalam Bahasa Inggeris sebagai queef) membatalkan wudhu’. Ini pandangan para ulama’ Syafi’iyyah sebagaimana yang dinukilkan oleh Imam al-Nawawi.
“Benda yang keluar daripada kemaluan hadapan lelaki atau perempuan, atau kemaluan belakang kedua mereka, membatalkan wuduk. Sama ada dalam bentuk tinja, kencing, angin, ulat, muntah, darah, batu-batu dan lain-lain. Tiada beza antara keluarnya dengan jarang-jarang berlaku, atau biasa berlaku secara adat. Tiada beza juga antara yang angin yang keluar daripada qubul perempuan atau lelaki, atau dubur kedua mereka. Perkara ini dinaskan oleh [Imam] al-Syafie rahimahullah dalam kitab al-Umm, dan disepakati itu oleh ashab [ulama’ Syafieyyah].”[1]
Sabda Rasulullah SAW:
لَا وُضُوءَ إِلَّا مِنْ صَوْتٍ أَوْ رِيحٍ
Maksudnya: “Tidak batal wudhu’ kecuali kerana bunyi atau bau.”[2]

Jika ia berlaku dengan kerap atas faktor penyakit atau keuzuran, di sini terdapat keringanan untuk solat walaupun tetap keluar angin daripada farajnya kerana dianggap seperti darah istihadah. Pun begitu, saya menasihatkan wanita yang diuji dengan hal sebegini:
-Sedaya upaya menjaga kesuciannya seperti memakai atau meletakkan sesuatu yang boleh menghalang angin daripada keluar;
-Bersegera mengambil wudhu’ apabila sudah masuk waktu solat fardu;
-Bersegera melakukan solat tanpa bertangguh iaitu melebihi kadar masa seseorang untuk menutup aurat, mendengar azan dan iqamah, menunggu jamaah, menentukan kiblat, berjalan ke masjid atau meletakkan penghadang solat (sutrah).[3]
Wallāhu aʿlam.
Sumber: HelloDoktor, DR. ZULKIFLI MOHAMAD AL-BAKRI


Ada Bunyi Kentut Dari Miss V, Tapi Tak Berbau? Ketahui Apa Itu Kentut Faraj!

Pernahkah anda mendengar fenomena kentut faraj? Ia mengeluarkan bunyi tetapi tidak mengeluarkan bau. Malah, ia tidak keluar melalui lubang dubur, tetapi melalui lubang faraj. Menarik bukan?
Perkara normal ini sering terjadi kepada wanita, terutamanya sewaktu berjimak bersama pasangan. Walaupun begitu, ia boleh menggugat keseronokan seksual kerana timbulnya perasaan malu, sekiranya anda dan pasangan tidak mengakui kewujudannya.

Baca juga: Ibu Ayah, Luangkan Masa 15 Minit Bermain Dengan Anak Setiap Hari, Ini Sebabnya! Tak Lama Pun
KENTUT FARAJ, INI ANDA PERLU TAHU MENGENAINYA

MAKSUD KENTUT FARAJ?
Kentut faraj juga dirujuk sebagai kembung faraj (vaginal flatulence), selain digelar dengan nama lainnya, queefing.

Ia adalah fungsi badan yang tidak disengajakan berlaku, apabila udara yang terperangkap dilepaskan dari vagina. Pelepasan udara ini adalah kentut faraj.
Apabila udara dilepaskan, anda mungkin mendengar bunyi yang serupa dengan kentut. Walau bagaimanapun, tidak seperti perut kembung, kentut faraj tidak mengeluarkan sebarang bau. Walaupun tidak ada bau, bunyinya boleh timbul rasa yang memalukan.
Perlu diingatkan juga, kentut faraj adalah fenomena yang sangat normal.
PUNCA BERLAKUNYA QUEEFING

Udara boleh memasuki saluran faraj dalam beberapa cara, tetapi hasilnya sentiasa sama iaitu udara terperangkap yang membentuk gelembung udara dalam faraj. Tetapi mengapa queefing berlaku?
1. SENAMAN YOGA ATAU REGANGAN
Pergerakan semasa melakukan aktiviti seperti senaman atau regangan juga boleh menghasilkan udara dalam faraj. Walaupun apa-apa jenis senaman boleh menyebabkan queef, postur tertentu yoga sangat terdedah untuk menyebabkan queefing.
Inversi adalah postur yang paling biasa yang menyebabkan queefing. Posisi kepala dan bahu diterbalikkan ke bawah boleh membuatkan anda lebih terdedah kepada berlakunya hal ini.
Malah, apa-apa sahaja yang memerlukan kekuatan di kawasan perut dan lantai pelvis boleh menyumbang kepada queefing.
2. SEMASA HUBUNGAN SEKS
Pergerakan zakar atau objek (jari, tampon, mainan seks) masuk dan keluar dari faraj juga boleh memasukkan udara cepat terperangkap. Apabila zakar dikeluarkan, gas dibebaskan. Seks oral juga boleh memasukkan udara ke dalam faraj.
Dalam kes seperti ini, queefing hanyalah fungsi badan yang normal dan tiada apa yang perlu dibimbangkan.
3. GANGGUAN LANTAI PELVIS (PELVIC FLOOR DYSFUNCTION)
Otot lantai pelvis yang kuat membantu mencegah inkontinens, perut kembung yang tidak terkawal dan queef.
Bagi kebanyakan wanita, kehamilan menyebabkan lantai pelvis mereka lemah, yang boleh menyebabkan gangguan lantai pelvis. Ini adalah apabila lantai pelvis secara tidak cekap mengetatkan dan mengendurkan otot.
Sesetengah wanita mengalami inkontinens yang kerap apabila ini berlaku, atau mereka mungkin merasakan keperluan untuk membuang air kecil lebih banyak. Sesetengah akan mengalami queefing lebih daripada biasa.
4. FISTULA FARAJ (VAGINAL FISTULAS)
Kadangkala, akibat daripada kecederaan, pembedahan atau jangkitan, fistula faraj boleh berkembang yang juga menyebabkan queefs. Fistula faraj ialah bukaan yang tidak normal pada sambungan antara faraj dan organ lain seperti rektum, kolon atau pundi kencing.
Dalam hal ini, bantuan pasukan perubatan amat diperlukan untuk membuat penilaian dan memberikan rawatan kepada anda.
LANGKAH-LANGKAH PENCEGAHAN

Selalunya, tidak banyak perkara yang boleh anda lakukan untuk mencegah kentut faraj. Namun, terdapat teknik tertentu yang boleh membantu anda memikirkan cara untuk mengelakkan queefing semasa hubungan seks atau semasa bersenam.
1. AKTIVITI SEKSUAL
Apabila anda melakukan aktiviti seksual, cuba kekalkan jari, alat mainan seks atau zakar di dalam faraj anda dengan mengurangkan pergerakan masuk dan keluar. Ini menghalang udara daripada masuk ke dalam faraj dengan mudah.
Anda boleh cuba mengekalkannya di dalam sambil menukar posisi seksual juga. Ha ini kerana, ia adalah masa yang sesuai untuk udara memasuki saluran faraj. Menggunakan jumlah pelincir yang betul juga boleh membantu.
2. SENAMAN YOGA
Apabila melakukan yoga, lakukan postur Mula Bandha yang boleh membantu dengan berperanan sebagai menguatkan dan memegang otot. Ini dilakukan dengan menekan lantai pelvis anda dan menarik otot ke atas dan masuk.
Melakukan ini boleh membantu menghalang udara daripada memasuki faraj anda. Anda juga boleh mengelakkan postur yang paling biasa menyebabkan queefing semasa yoga, seperti menerbalikkan badan menghadap ke bawah dan penyongsangan.
3. SENAMAN KEGEL
Salah satu cara terbaik untuk membantu mencegah queefing adalah menguatkan otot lantai pelvis anda dengan senaman Kegel yang kerap. Ia untuk mengetatkan otot faraj anda. Menahannya selama beberapa saat dan kemudian melepaskannya sebelum diulangi kembali.
Terapi fizikal lantai pelvis juga boleh membantu.
KESIMPULANNYA
Kentut faraj atau queefing adalah fungsi badan yang normal. Ia tidak perlu dimalukan dan perkara yang sangat biasa dialami oleh kebanyakan wanita.
Jika ia berlaku sewaktu berjimak, anda dan pasangan boleh sahaja mengakui kewujudannya sebagai memperbaiki sebarang kejanggalan yang muncul. Perkara terbaik yang boleh anda lakukan ialah jangan biarkan ia merosakkan pengalaman hubungan seksual anda.
Namun sekiranya, kentut faraj berkaitan dengan keadaan perubatan yang serius, pastikan anda berjumpa doktor untuk mendapatkan bantuan yang diperlukan.
Sumber: Flo Health


“Risaunya tengok kepala anak benjol. Apa nak buat ni? Perlu sapu ubatkah?”
Memang terhenti sekejap jantung kita pabila terdengar bunyi hantukan dan tangisan anak yang tadinya seronok bermain. Kemudian, nampak pula kesan kebiruan yang makin merisaukan.

Sebagai ibu bapa, perkara seperti ini memang biasa berlaku terutamanya ketika anak sedang lasak. Maka, kita perlu mengetahui tanda bahaya dan apa yang sepatutnya dilakukan jika berada dalam keadaan sebegini.
Foto Kredit: vitahealthclinic.com

5 Perkara Asas Perlu Tahu Bila Kepala Anak Benjol & Terhantuk
Benjol adalah situasi di mana pengumpulan darah beku berlaku pada bawah lapisan kulit akibat saluran darah kapilari yang pecah. Untuk memeriksa sama ada kepala anak benjol itu bahaya atau tidak, ketahui 5 perkara asas ini.

1. Periksa Keadaannya
Perkara pertama yang anda perlu lakukan adalah memeriksa secara menyeluruh dan mencari kesan kecederaan akibat terhantuk tadi. Antara kesan bahaya yang perlu dibawa berjumpa doktor serta-merta adalah:

Tak sedarkan diri (pengsan sekejap atau lama)
Muntah yang teruk
Benjolan yang besar atau luka yang dalam
Pendarahan atau keluarnya cecair dari hidung, telinga, atau mulut
Sawan
Keliru, bingung, lemah, tidak aktif, dan tidak memberi respon terhadap sekeliling

Seperkara lagi, jika posisi benjolan terletak di bahagian hadapan kepala seperti dahi, anda tidak perlu terlalu khuatir. Sebaliknya, jika kepala anak benjol di bahagian belakang, lebih baik mengambil langkah selamat untuk menjalani pemeriksaan lanjut.
Foto Kredit: o-kroha.com
2. Gunakan Tuaman Ais
Salah satu cara meredakan kesakitan kepala anak benjol ini adalah dengan menuam pek ais. Lakukannya selama 15-20 minit.
Selain kaedah tuaman, anda boleh membalutkan ‘bandage’ untuk memberi kesan tekanan kepada benjolan tersebut.

3. Pantau Dalam Masa 24 Jam
Anak mungkin akan berasa mengantuk dan tidur sebentar, ini adalah normal. Apabila anak kembali tenang, perhatikan kelakuannya dan lihat sama ada terdapat simptom lain yang mencurigakan. Ini kerana, kecederaan otak menunjukkan kesan serta-merta atau berlaku secara perlahan-lahan.
Jika bayi kelihatan elok dan mula berkelakuan seperti biasa, berkemungkinan besar bayi tidak mengalami kecederaan serius. Walaubagaimanapun, pemerhatian harus dilakukan dalam tempoh 24 jam.
Foto Kredit: crosswalk.com
4. Tanda Perubahan Yang Tidak Normal
Dalam tempoh 24 jam, perhatikan tanda-tanda bahaya berikut:

Tidak berhenti menangis, tak boleh dipujuk, nampak kesakitan
Pernafasan semakin laju
Waktu tidur terganggu
Pergerakan kaki atau tangan yang tidak normal
Asyik terjatuh, tak dapat mengimbangkan badan
Muntah berterusan
Mata menjadi juling, saiz biji mata yang tidak normal
Penglihatan semakin kabur

Jika terjadinya sebarang tanda yang mirip seperti di atas, rujuklah ke hospital dengan kadar yang segera.
Foto Kredit: familia.com.br
5. Minimakan Aktiviti Lasak Buat Sementara
Menurutnya, Datuk Dr Zulkifli Ismail, agak sukar gegaran otak untuk berlaku kerana otak manusia dilindungi oleh tempurung kepala dan dikelilingi cecair otak bagi melindunginya daripada gegaran atau impak yang kuat akibat terjatuh. Tapi, bayi yang kurang daripada 18 bulan adalah sangat berisiko kerana ubun-ubunnya masih lembut.
Jika tiada simptom di atas, anda boleh membiarkan anak anda berehat atau tidur. Namun, Dr Greene menasihatkan agar anda mengejutkan anak setiap 30 minit dalam masa 6 jam pertama setelah berlakunya hantukan tadi. Ini adalah untuk memastikan tidak berlakunya simptom yang merisaukan.
Apabila anak telah terjaga dan berkelakuan normal, bolehlah anda kembali beraktiviti secara sederhana.

Hubungi Doktor Jika Mengesyaki Masalah
Jangan teragak-agak membawa anak berjumpa doktor jika terdapat sebarang tanda yang meragukan. Di samping itu, jangan lupa maklumkan kepada pengasuh atau taska anak tentang kecederaan yang dialami agar pihak mereka lebih peka terhadap keadaan anak anda.


Doktor Pesan Jangan Berlengah Jika Anak Terhantuk, Wajib Tahu 10 Tanda Kecederaan Kepala Yang Serius

Memang terhenti sekejap jantung kita pabila terdengar bunyi hantukan dan tangisan anak yang tadinya seronok bermain. Kemudian, nampak pula kesan kebiruan yang makin merisaukan.
Sebagai ibu bapa, perkara seperti ini memang biasa berlaku terutamanya ketika anak sedang lasak. Maka, kita perlu mengetahui tanda bahaya dan apa yang sepatutnya dilakukan jika berada dalam keadaan sebegini. Jangan dibiarkan lama seperti kisah yang dikongsikan oleh doktor ini.

ANAK JATUH, MUNTAH TAK BERHENTI-HENTI

Tergamam kejap bila kawan saya beritahu rupanya memang confirm ada pendarahan kat dalam otak adik tu. Baru-baru ni saya ada jumpa seorang pesakit kanak-kanak ni. Lebih kurang sebaya je umurnya dengan Maryam Nafisah, anak saya yang nombor dua tu.

Ayahnya bawa ke hospital petang tersebut sebab anaknya tak berhenti muntah sejak pagi hari. Bila saya selidik lebih lanjut, rupanya si kecil tu terjatuh waktu bermain dengan abangnya pada malam hari sebelum tu. Ayahnya cerita, kuat sungguh bunyi dentuman masa dia jatuh sebab kepalanya terhantuk tepat kena pada lantai simen kat rumah. Mulanya dia menangislah jugak tapi lepas tu okay dan boleh terus berlari-lari macam tak ada apa-apa.

Cuma pagi esoknya, sejak terbangun dari tidur, budak tu asyik muntah je dan nampak tak bermaya. Agaknya sebab tak kelihatan tanda-tanda nak pulih, ayahnya terus bergegas bawa ke hospital. Sebaik saja dengar kisah si ayah tu, hati saya memang dah rasa tak sedap. Cepat-cepat order untuk buat pemeriksaan CT brain (scan otak). Risau betul kalau ada pendarahan kat organ penting tu (intracranial bleed).
Saya pesan kat kawan saya yang follow budak tu masa scan. Tengokkan dia baik-baik sebab kemungkinan besar kecederaannya serius. Rupanya memang tepat sangkaan saya. Segera kami rujukkan si kecil tu kepada kawan kami di jabatan pembedahan selepas melihat keputusan scan tadi tu. Mujurlah ayahnya cepat bawa anak tu ke hospital lalu penyiasatan dan rawatan dapat diberikan segera.
TANDA-TANDA KECEDERAAN KEPALA YANG SERIUS

Tolong ya kawan-kawan. Jika si kecil kita tu kepalanya terhantuk dan kemudian ada tanda-tanda bahaya seperti dibawah ni, jangan bertangguh. Terus je bawa ke fasiliti kesihatan untuk pemeriksaan detail ya. Ilmu tentang kecederaan kepala ni penting sangat-sangat untuk kita. Tolong #share dengan ahli keluarga kita yang lain jugak tau.
1.Asyik muntah-muntah berterusan.
2.Sawan
3.Pengsan
4.Si kecil jadi teramat mengantuk sangat, macam orang yang tak sedarkan diri.
5. Kepala ada benjolan yang besar.

6.Luka yang dalam di bahagian tercedera sampai darah meleleh-leleh.
7. Ada bahagian anggota badan jadi lemah secara tiba-tiba.
8. Ada cairan atau darah keluar dari hidung atau telinga anak.
9. Mengadu sakit kepala yang berpanjangan.
10.Si kecil beritahu pandangan mata kabur.
Sumber: Dr. Ahmad Luqman Bukhari


Kepala Pelajar Dijahit & Cedera Akibat Tangki Air Sekolah Pecah

Lima pelajar perempuan dan dua daripadanya mengalami kecederaan pada bahagian tengkuk serta menerima dua jahitan pada bahagian kepala akibat terkena serpihan atap laluan pejalan kaki apabila tangki air utama Sekolah Menengah Kebangsaan (SMK) Melor, pecah, semalam.
Kejadian itu berlaku kira-kira jam 10.05 pagi dan empat orang pelajar berkenaan dikejarkan ke hospital berdekatan manakala seorang lagi dibawa ke klinik kesihatan untuk rawatan lanjut.

Baca juga: Wanita Batalkan Perkahwinan, Terkejut Tengok Bakal Suami Dimandikan Ibunya
KEPALA PELAJAR DIJAHIT & CEDERA AKIBAT TANGKI AIR SEKOLAH PECAH

Menurut Pemangku Ketua Polis Kelantan, Datuk Muhamad Zaki Harun berkata, siasatan awal mendapati rumah enjin tangki utama sekolah berkenaan mengalami kerosakan sehingga menyebabkan ia pecah dan air melimpah, lapor Kosmo.

“Ketika itu, pelajar tingkatan satu, dua dan tiga sedang rehat dan mereka sedang berjalan menuju ke kantin sekolah. Air tangki itu melimpah ke kawasan papan kenyataan, musalla dan longkang di bahagian blok pentadbiran sekolah sehingga menyebabkan semua lokasi tersebut rosak,” jelasnya.

Tambahnya lagi, kejadian itu disedari guru Penolong Kanan Pentadbiran sekolah, Adnan Che Abdullah apabila terdengar bunyi letupan kuat dari belakang bangunan pejabatnya.
Tiga pelajar yang dilaporkan cedera ringan sudah dibenarkan pulang manakala dua orang pelajar lagi mengalami sakit tengkuk dan dua jahitan pada bahagian kepala masih dirawat di hospital.
Sumber: Kosmo


‘Jangan Pandang Rendah Aktiviti Menyalin, Besar Manfaatnya Buat Murid’ – Pengetua Cemerlang

Jangan Meremehkan Aktiviti Menyalin
(Nasihat Kepada Semua Murid)

1. JANGAN pandang rendah aktiviti menyalin. Aktiviti menyalin menjadi aktiviti menulis yang paling mudah dan paling asas.
2. Aktiviti ini melibatkan perbuatan menyalin dari tulisan guru di papan putih ke buku tulis milik anda,menyalin dari buku teks atau sumber lain ke buku nota milik anda.

3. Ramai yang menyangka aktiviti menyalin hanya sesuai untuk murid-murid tertentu.Murid-murid yang pandai kononnya tidak sesuai untuk menyalin. Pendapat seperti itu salah, sayang!

4. Aktiviti menyalin yang dilihat mudah sebenarnya menjadi aktiviti MENULIS yang paling besar manfaatnya kepada setiap murid.
5. Aktiviti menyalin bukan sahaja menjadi kaedah memindahkan ilmu yang asalnya milik orang lain menjadi milik kita.
6.Aktiviti menyalin apabila kerap dilakukan menjadi satu latihan melatih jari jemari tangan untuk membentuk kebiasaan menyalin.
7.Lebih kerap aktiviti menyalin ini dilakukan akhirnya akan membentuk kelaziman dan akhirnya timbul rasa seronok untuk menulis.
8.Sebaliknya, jika anda tidak membiasakan diri untuk menyalin,atau tidak memaksakan diri untuk menyalin anda akan terperangkap dalam perasaan jemu, malas dan bosan untuk menyalin.
9.Dalam maksud yang lebih luas, anda akhirnya akan rasa malas untuk MENULIS.
10.Kebiasaan MENULIS sepatutnya terbentuk lebih awal dalam kalangan murid.Sangat buruk kesannya jika sampai Tingkatan 4 murid kita masih bermalas-malas untuk menulis.
11.Lebih buruk lagi jika kerja menyalin sebagai aktiviti menulis yang paling mudah dan paling asas pun tidak dibuat bersungguh-sungguh atau cuba dihindari.
12.Begitu juga sikap menghantar kertas jawapan kosong atau hanya menyalin sebahagian dan sebahagian lain dibiarkan, menjadi tabiat yang tidak baik dan kesannya begitu buruk kepada hasil peperiksaan nanti.
13.Bukankah peperiksaan itu melibatkan aktiviti menulis.Aktiviti yang menjadi fokus anda semasa peperiksaan adalah menulis.Anda menulis jawapan anda di atas kertas jawapan.
14.Jawapan anda yang dizahirkan dalam bentuk tulisan itulah yang diperiksa dan menjadi jaminan sama ada anda akan mendapat markah yang baik atau sebaliknya.
15.Sebelum anda berjaya menulis dalam peperiksaan, anda terlebih dahulu kena menulis nota, menulis karangan, menulis ayat dan menulis jawapan untuk soalan latihan yang diberi oleh guru.
16.Sebelum semua itu berlaku, anda tidak ada pilihan lain selain membiasakan diri untuk menyalin, ya MENYALIN nota yang diberi oleh guru sebab itu aktiviti menulis yang paling asas. Mulakan sekarang!
Tamat.
Oleh Abd Bashid Bin Harun
Pengetua Cemerlang
*Sumber: Abd Bashid Bin Harun


5 Sebab Jangan ‘Skip’ Asid Folik Atau Tukar Suplemen Sebarangan Masa Mengandung

“Tak lalu betul nak telan pil asid folik yang doktor bagi ni tiap-tiap hari. Boleh ke kalau aku ambil vitamin lain? Makan makanan tinggi asid folik je tak cukup ke?”
Asid folik memang sinonim dengan ibu mengandung. Malah, wanita yang sedang merancang untuk hamil juga disarankan untuk mengambilnya sebagai langkah awal dan persediaan bagi kehamilan yang sihat.

Tapi ada sesetengah orang susah betul nak telan pil. Persoalannya, bolehkah kita menukarkan asid folik yang dipreskripsikan oleh doktor dengan vitamin lain atau sumber makanan yang mengandungi folat / asid folik?
5 Kepentingan Asid Folik Kepada Ibu Mengandung
Berikut adalah sebab utama mengapa setiap wanita disarankan agar mengambil pil asid folik yang telah dipreskripsikan ketika hamil.

1. Mengelakkan Kecacatan Tiub Saraf

Salah satu sebab utama pengambilan asid folik begitu ditekankan adalah untuk mengelakkan sebarang masalah kesihatan serius pada kandungan yang berpunca daripada kekurangannya.
Menurut WebMD, pengambilan asid folik 1 bulan sebelum kehamilan boleh mengurangkan risiko kecacatan tiub saraf (neural tube defects) seperti spina bifida dan anencephaly sehingga 70%. Ibu mengandung disarankan mengambil asid folik sejak awal kehamilan kerana anggota tubuh yang penting ini adalah yang pertama sekali terbentuk pada janin.
Foto Kredit: neoreviews.aappublications.org
2. Mengurangkan Risiko Sumbing
Menurut Medical News Today, selain masalah kecacatan tiub saraf, pengambilan asid folik juga penting bagi mengurangkan risiko terhadap sumbing (cleft lip / cleft palate) pada bayi yang dilahirkan.
Foto Kredit: mayoclinic.org
3. Penting Untuk Perkembangan Bayi
Di samping itu, kajian juga menunjukkan ia dapat mengurangkan masalah kerosakan jantung serta kelahiran pramatang.
Asid folik turut mempunyai fungsi yang mustahak bagi menyokong keperluan sel-sel plasenta serta janin yang berkembang pesat.
Foto Kredit: Screengrab dari YouTube
4. Mencegah Anemia
Bukan saja penting untuk bayi, tetapi asid folik mempunyai peranan signifikan dalam memproduksikan sel darah merah, sekaligus mencegah masalah anemia semasa mengandung.
Sebagai tambahan, ia turut membantu proses pembahagian dan perkembangan sel, sintesis serta membaikpulih DNA & RNA.
http://www.whattoexpect.com/
5. Mengurangkan Komplikasi Sepanjang Kehamilan & Kelahiran
Akhir sekali, pengambilan asid folik secukupnya dapat membantu ibu-ibu mengurangkan risiko terhadap komplikasi kehamilan dan kelahiran seperti keguguran, kurang berat, dan pre-eclampsia.
Antara makanan tinggi asid folik termasuklah kekacang, bijirin serat tinggi, avokado, brokoli, dan sayuran berdaun hijau. / Foto Kredit: everynutrient.com
Bolehkah Pil Asid Folik Ditukar Dengan Suplemen Lain / Sumber Makanan?
Menurut BabyCenter, keperluan asid folik bagi ibu mengandung adalah kira-kira 400-600 microgram sehari. Bagi kes-kes tertentu seperti kelahiran kembar, obesiti, atau pernah melahirkan bayi dengan masalah kecacatan tiub saraf, dos yang dipreskripsikan adalah lebih tinggi bagi menampung keperluan tersebut.
Seeloknya, patuhi jadual dan dos yang ditetapkan oleh doktor. Tak salah nak menambah diet harian anda dengan makanan yang tinggi kandungan asid folik – contohnya kekacang, sayuran berdaun hijau, avokado, bijirin penuh, dan buah-buahan sitrus. Sungguhpun makanan ini merupakan sumber asid folik / folat yang baik, namun dikhuatiri nutrien tersebut boleh terhapus akibat proses penyimpanan mahupun masakan.
Yang penting, jangan sesekali ‘skip’ atau tukar suplemen sesuka hati kerana anda mungkin akan mengganggu kecukupan asid folik yang telah ditetapkan mengikut tahap kesihatan anda. Kalau nak ambil atau tukar suplemen lain, bertanyalah kepada doktor yang memeriksa anda untuk mengetahui kesesuaiannya.


Tak dinafikan semua anak tak kiralah lelaki mahupun perempuan mendapat banyak manfaat daripada kehadiran seorang ayah yang betul-betul ‘involved’ dalam urusan keluarga.
Malah, kajian yang dilaporkan melalui sebuah artikel dari laman web Fatherly telah membuktikan bahawa kehadiran sosok seorang ayah yang aktif sebegini menjadikan anak-anak kurang berisiko terhadap kes ‘dropout‘ di sekolah, masalah obesiti, serta gangguan mental.

Menariknya, ahli psikologi turut menekankan bahawa anak lelaki yang berusia 2 tahun sangat memerlukan ayah mereka dalam fasa ‘terrible two’ ini.
Kenapa agaknya ya?

Ini sebabnya.

3 Sebab Kenapa Anak Lelaki Sangat Perlukan Ayah Dalam Fasa ‘Terrible Two’
1. Belajar Kawal Emosi
Usia 2 tahun ini dikatakan kritikal bagi seorang ayah untuk lebih rapat dengan anak lelaki mereka kerana dalam tempoh ini anak lelaki belajar mengawal dorongan emosi dengan mencontohi ayah mereka.
Kawalan emosi amat penting supaya mereka tidak menjadi agresif dan kasar.

2. Menyalurkan Tenaga Secara Positif
Paul Golding, ahli psikologi dan Pengarah Eksekutif di Santa Fe Boys Educational Foundation berkata bahawa ‘rough play’ antara anak lelaki dengan ayah adalah antara cara yang baik untuk menyalurkan tenaga mereka ketika ini.
Selain itu, kajian juga menunjukkan bahawa anak perempuan yang dilahirkan dengan hormon testosteron yang tinggi dan berkelakuan agresif juga mendapat banyak manfaat melalui aktiviti ‘rough play’ dengan ayah mereka.

3. Anak Lelaki Lebih ‘Sensitif’ Berbanding Apa Yang Kita Sangka
Malah, semakin banyak pemerhatian serta kajian oleh pakar, termasuk salah satu dari Journal of Infant Mental Health mendapati bahawa anak lelaki lebih terkesan terhadap pengabaian, tindakan salah laku, serta faktor biologi yang boleh mengganggu perkembangan otak yang sihat.
Sesetengah pakar juga mengesyaki bahawa teori ini mempunyai perkaitan terhadap perbezaan perkembangan otak lelaki dan perempuan, di mana kadar autisme, ADHD, schizophrenia antaranya adalah lebih tinggi di kalangan kaum lelaki.
http://www.huffingtonpost.co.uk/
Ayah Adalah Role Model Yang Penting Bagi Anak-anak
Begitulah kepentingan sosok seorang ayah atau apa yang orang kata ‘father figure’ pada anak-anak, terutamanya anak lelaki – secara spesifiknya pada usia 2 tahun.
Namun, bukanlah semua anak mempunyai ayah dan ada yang dibesarkan oleh ibu tunggal. Adakah ini bermaksud mereka akan mengalami kerugian?
Tidak juga, ini kerana pakar menjelaskan bahawa sesiapa saja yang menggalas tugas sebagai ‘ayah’ – contohnya ibu, guru, pakcik atau abang yang menunjukkan contoh yang baik tentu sekali akan tetap memberi kesan positif terhadap perkembangan mental emosi mereka.
Pokok pangkalnya, jangan kita ingat anak lelaki yang lasak dari segi luarannya juga ‘lasak’ dalamannya. Lebih-lebih lagi fasa umur 2 tahun, di mana mereka tengah ligat, aktif, dan belajar nak cuba macam-macam perkara.
Melalui penjelasan ahli psikologi ini, fahamlah kita yang akhlak dan tindak-tanduk anak, terutamanya anak lelaki amat dipengaruhi dengan kehadiran seorang ayah yang memainkan peranan penting dalam mencorakkan tingkah laku serta masa depan mereka.
Jadi, ayah kena luang lebih masa dengan anak-anak lepas ni ok!


7 Sebab Kaum Lelaki Pun Patut Dapat Cuti Bersalin Yang Lebih Lama

Kata orang, seorang wanita menjadi ibu sebaik sahaja mendapat tahu bahawa dia hamil. Seorang lelaki pula mula menjadi bapa hanya ketika pertama kali mendakap bayinya. Ini kerana secara semulajadinya proses bonding mengambil masa yang lebih lama bagi lelaki.
Dalam pembentangan Bajet 2018 yang lalu, kepentingan wanita hamil dan cuti bersalin telah diberi penekanan, di mana ia mula dinaikkan daripada 60 hari kepada 90 hari. Cuti bersalin dilihat penting bagi wanita dalam memastikan ibu dapat berehat serta menjaga kebajikan diri bersama bayi, di samping menyusukannya dan tidak akan terlepas saat-saat awal melihat bayi yang baru lahir membesar.

Berbanding cuti yang diberikan kepada kaum lelaki pula, paternity leave yang diperuntukkan adalah 1 minggu, namun secara rasminya ia tidak termaktub dalam akta undang-undang di Malaysia. Maka, ia bergantung kepada ihsan dan polisi majikan masing-masing.
Kongres Kesatuan Sekerja Malaysia (MTUC) juga pernah mencadangkan agar cuti bersalin untuk bapa diberikan selama 1 bulan kepada kakitangan kerajaan dan swasta dengan bayaran gaji penuh. Syarikat seperti CIMB dan IKEA Malaysia adalah antara yang terawal di Malaysia menawarkan paternity leave selama 1 bulan ini kepada pekerja lelaki mereka.

Menurut laporan Telegraph, negara seperti Norway, Sweden, Iceland, dan Finland, cuti bersalin bagi kaum bapa bukanlah isu yang baru. Negara-negara ini telah memperuntukkan tempoh cuti bersalin sekitar 14 hari serta cuti yang boleh dikongsi sehingga lebih 30 hari bagi kaum lelaki dengan pilihan polisi gaji yang fleksibel.

7 Sebab Kaum Lelaki Wajar Diberi Cuti Bersalin Yang Lebih Panjang
Walaupun pada hakikatnya si isteri yang mengandung dan melahirkan bayi, ada banyak sebab mengapa kaum lelaki juga patut diberikan tempoh cuti bersalin atau paternity leave yang lebih panjang.
1. Membina Hubungan Antara Bayi Dan Ayah
Si ibu lazimnya mempunyai banyak masa untuk mengukuhkan hubungan bersama bayi, terutamanya ketika menyusukannya. Bagi bapa pula, mereka perlu berusaha menghadirkan diri untuk berdampingan dengan bayi supaya hubungan lebih erat. Tempoh 1 minggu seolah-olah terlalu pendek untuk bayi membiasakan diri dengan degupan jantung ayah dan merasa sentuhan hangat dalam pelukannya.
Sebenarnya, sekalipun bayi baru lahir banyak tidur dan tidak aktif bermain, minda mereka sangat peka akan persekitaran. Menurut pakar, bayi baru lahir mampu mengingati akan suara yang sering didengarnya ketika di dalam perut ibu. Jadi, sebab itulah kehadiran bapa yang sentiasa berada dekat dengan bayi akan dapat mengeratkan lagi hubungan antara mereka.
Foto Kredit: huffingtonpost.com
2. Membantu Menguruskan Hal Di Rumah
Berpantang sambil mengurus keperluan diri dan menjaga bayi bukan perkara yang mudah – lebih-lebih lagi jika pasangan tersebut mempunyai anak kecil yang lain dan perlu diuruskan urusan hariannya seperti menyediakan makan minum dan sekolahnya. Isteri yang sudah bertarung nyawa melahirkan anak pasti memerlukan bantuan daripada suami.
Percayalah, walaupun dalam hal kecil seperti tolong awasi anak ketika isteri mandi  atau menukar lampin bayi sudah memberi makna yang besar kepada isteri. Dalam zaman moden ini juga, semakin ramai wanita memilih untuk berpantang sendiri kerana tidak mahu menyusahkan ibu bapa atau mertua. Dengan menjaga kebajikan isteri dengan baik, lebih cepat isteri dapat pulih dengan sempurna.
Foto Kredit: mamari.jp
3. Kurang Risiko Tekanan Perasaan (Postpartum Depression)
Seperti yang dinyatakan dalam poin kedua di atas, waktu awal kelahiran bayi adalah antara waktu yang sukar dilalui bagi wanita. Tanpa seokongan suami, ia dapat menyebabkan emosi tidak stabil. Dengan keadaan kurang tidur dan keletihan menjaga bayi, sudah tentu si ibu perlukan sokongan bagi mengurangkan beban fizikal dan mental.
Penyertaan bapa dalam penjagaan awal kelahiran bayi adalah penting supaya kesejahteraan ibu dan anak terjaga. Menurut Journal of Health Politics, Policy and Law seperti dilaporkan oleh Fox News, risiko ‘postpartum depression’ atau meroyan dapat dikurangkan dengan pemberian cuti paternity yang lebih fleksibel kepada kaum lelaki.
Foto Kredit: huffingtonpost.com
4. Lebih Produktif Apabila Kembali Bekerja
Selain memberi kebaikan buat ibu dan bayi, cuti pelepasan bagi bapa juga penting bagi keperluan emosi dan fizikal kaum lelaki dalam persediaan menyambut bayi.
Kalau cuti terlalu pendek, susahlah kaum lelaki mahu menyesuaikan diri dan berasa kelam-kabut untuk menguruskan hal kerja dan urusan di rumah. Masalah ini boleh berterusan dan melarat kerana ia tidak mampu diselesaikan dalam masa yang terhad. Kajian mendapati bahawa seorang bapa yang yakin dalam menguruskan rumahtangga terlihat lebih produktif dalam kerjayanya.
Dalam ulasan Majalah TIME, paternity leave dilihat bukan saja penting bagi kesihatan mental kaum lelaki, malah ia mustahak bagi perkembangan sesebuah syarikat. Dengan memberi ruang dan masa untuk bersedia dengan kehadiran bayi, mindset yang lebih jelas pasti membuatkan mereka dapat lebih fokus dan bersemangat untuk memberikan yang terbaik dalam kerja yang dilakukan.
Foto Kredit: rd.com
5. Perkembangan Bayi Yang Lebih Positif
Bapa yang lebih memberikan perhatian anak secara tidak langsung mengajar anak tentang erti kasih sayang dan saling bergantung dan mempercayai antara satu sama lain.
Penelitian telah membuktikan bahawa bapa yang meluangkan lebih masa di rumah memberi impak positif kepada bayi. Ia bukan saja memacu rasa konfiden dan lebih cekap dalam aktiviti harian, malah waktu tidur si kecil juga menjadi lebih tersusun.
Foto Kredit: dissolve.com
6. Kebajikan Ibu Dan Anak Lebih Terjaga
Dalam kekecohan menguruskan rumah dan anak, kadang-kala ibu juga terlepas pandang akan perkara penting. Oleh itu, kehadiran bapa amat penting sebagai sokongan supaya kebajikan seluruh keluarga terjamin.
Jika kedua-duanya sibuk, mungkin komunikasi kurang lancar sehingga anak-anak yang lebih besar rasa terabai. Dengan saling mengingatkan perkara penting seperti penjagaan kesihatan bayi, pemakanan ibu berpantang, waktu temu janji dengan doktor, vaksinasi dan sebagainya, semua perkara nampak lebih terkawal. Barulah kehadiran orang baru terasa lebih indah dan bermakna.
Foto Kredit: newkidscenter.com
7. Latihan Buat Kaum Lelaki
Paternity leave yang lebih lama dapat memberi ruang kepada kedua ibu bapa baru untuk menyesuaikan diri dengan peranan baru dalam hidup. Rutin harian dalam menjaga bayi seperti memandikan dan menyiapkan bayi serta menidurkannya mungkin nampak mudah tetapi ia adalah sebaliknya.
Perkara ini perlukan latihan dan kesabaran yang tinggi. Bapa yang lebih rajin turut serta dalam menjaga bayi akan lebih yakin untuk menjaganya dan akan menjadi semakin cekap. Tapi kalau setiap hari balik kerja pun dah nak malam, bila lagi nak praktis buat semua ini, bukan?
Foto Kredit: buildyourmarriage.org/
Cuti Bersalin Juga Relevan Untuk Kaum Lelaki
Sebagai wanita, kita selalu menganggap bahawa kita boleh melakukan semuanya sendirian. Malu nak minta tolong dan tak mahu susahkan suami. Akhirnya, suami kekok menguruskan anak dan hanya mengharapkan isteri menguruskan semua hal di rumah. Lama-kelamaan, situasi ini menjadi sesuatu yang ‘biasa’ di kalangan masyarakat kita.
Tidak dinafikan ada suami yang cukup prihatin dan memahami serta telah berusaha sedaya-upaya untuk terlibat dalam urusan penjagaan isteri dan bayi. Tapi apakan daya, mereka juga tidak mampu meluangkan banyak masa serta perhatian kerana demand di tempat kerja.
Jadi, memang relevan sangatlah kalau tempoh cuti bersalin turut diperuntukkan kepada kaum lelaki, betul tak?


Ajaibnya Kuasa ‘Eye Contact’. Ini 5 Sebab Kena Rajin Tenung Mata Anak, Bukannya Handphone!

Hari-hari kita mesti akan pandang anak. Tapi, berapa kali dalam sehari kita betul-betul merenung tepat ke dalam matanya?
Kadang-kadang kita bercakap panjang lebar dengan anak, tapi mata tengah tengok phone atau TV.

Ada kalanya kita terlalu sibuk dan bercakap dengan anak-anak sambil memasak, mengemas, menaip di keyboard komputer, dan sebagainya. Memandang anak tepat ke dalam matanya adalah satu tindakan yang mungkin kita anggap remeh.
Tahukah ibu, cara paling simple untuk connect dengan anak-anak adalah melalui renungan mata yang separas atau ‘eye level’, iaitu apabila kita membongkokkan badan atau melutut agar paras mata kita berada kedudukan sama dengan mata anak-anak kita.

Ketika inilah terjalinnya ‘eye contact’ yang menakjubkan, malah saintis sendiri telah membuktikannya menerusi hasil gelombang otak (brain waves) yang terjadi ketika ini.

Berikut adalah kepentingan ‘eye contact’ demgan anak yang patut ibu ayah manfaatkan mulai hari ini juga!
5 Kepentingan ‘Eye Contact’ Dengan Anak
1. Ia Buat Anak Rasa Lebih Selamat
Mengikut kajian, bayi dapat menghasilkan gelombang positif pada otak ketika ditatap mata mereka secara terus (eye contact) di mana ia membuat bayi berasa lebih selamat dan selesa.
Ibu boleh manfaatkan masa menyusu untuk menatap mata anak dan berbual dengannya.
Bagi anak yang lebih besar, cubalah rendahkan badan agar berada separas dengan mata anak untuk mendapatkan ‘eye contact’.
Kalau nak tahu, teknik ini juga dipraktikkan oleh keluarga Diraja Britain, iaitu Putera William dan Kate Middleton yang sering dilihat berlutut atau merendahkan badan ketika bercakap dengan anak-anak mereka.
Foto Kredit: inspiringvideo,net
2. Ia Menandakan Kita Bersedia Jadi Pendengar
Dalam komunikasi, kita sebagai ibu bapa bukan saja perlu bercakap, tapi kita juga perlu mendengar.
Tenungan mata kita adalah isyarat pertama yang akan berkomunikasi dengan anak.
Bila kita berada pada ‘eye level’ yang sama dengan anak, ia menandakan kita bersedia untuk memberi perhatian sepenuhnya kepada mereka.
Ini juga akan membuat anak berasa lebih teruja dan seronok untuk berkongsi cerita dengan ibu ayah.
Bayangkan kalau kita bercakap dengan orang yang ralit atau tergesa-gesa, kita pun rasa malas nak bagi perhatian apatah lagi beri respon pada dia kan?
Foto Kredit: Getty Images
3. Elak Miscommunication
Pernah tak kita suruh anak buat satu benda ni, tapi lain yang dibuatnya.  Inilah kes miscommunication atau salah faham.
Kesibukan harian boleh buat kita stres dan selalu kalut nak siapkan macam-macam kerja. Dalam otak fikir lain, mulut pulak cakap lain. Ada tu mungkin anak ingatkan kita marah, tapi sebenarnya kita cuma penat dan frust pasal benda lain kan?
Sebab tulah pentingnya ‘eye contact’ dengan anak ni sebab bila kita dalam keadaan saling bertentang mata dengan anak, kita akan tumpukan perhatian betul-betul masa bercakap.
Jadi, mudahlah nak sampaikan mesej yang tepat pada mereka.
Foto Kredit: babyeinsteindev.workdpress.com
4. Anak Mudah Terima Nasihat & Belajar
Bila mesej dapat disampaikan dengan terang dan jelas, dah tentu anak akan lebih mudah faham dan merespon dengan baik kan?
Para pengkaji dari University of Cambridge di United Kingdom dan Nanyang Technological University di Singapore, telah membuktikan bahawa ‘eye contact’ antara seorang dewasa dan bayi mampu menghasilkan gelombang otak (brain waves) yang dipercayai membantu bayi belajar serta berkomunikasi dengan lebih cepat dan berkesan.
Malah, pengkaji juga mendapati bayi menjadi teruja dan membuat lebih banyak bunyi apabila berlakunya ‘eye contact’ berbanding apabila mereka berpandangan ke arah berlainan.
Foto Kredit: 123rf.com
5. Ia Mengeratkan Hubungan
Akhir sekali, kita sendiri mesti tahu pepatah ‘dari mata jatuh ke hati’.
Begitulah lebih kurang perumpamaannya bagaimana hanya melalui pandangan, hubungan dapat dieratkan.
Ia bukan sekadar kata pujangga, malah telah dibuktikan sains tau!
Foto Kredit: whattoexpect.com
Jom Manfaatkan Kuasa Ajaib ‘Eye Contact’
Jadi, bila menyusukan bayi, waktu bercakap dengan anak, atau bila-bila mereka bercakap dengan kita, pandanglah mata mereka dengan penuh kasih sayang ya.
Banyak yang mereka akan pelajari, dan kita pun mesti dapat merasakan brain wave yang dihasilkan hasil ‘eye contact’ ini!


Kepentingan Hidrasi: Haus, Tapi Malas Nak Minum?

Artikel ditulis oleh Puan Siti Norlela Bt Alwi, Pakar Pemakanan dan Pegawai Pendidikan Yayasan Buah Pinggang Kebangsaan Malaysia
Adakah anda tahu?

Nyawa kita terancam sekiranya tiga hari tidak minum air berbanding tujuh hari tanpa makanan?
Air sangat penting bagi kehidupan. Namun masyarakat umum seringkali dibelenggu desas-desus berkenaan dengan tabiat minum air yang cukup mengelirukan!

Foto Kredit: prevention.com

Air Dan Tubuh Badan Kita
Asasnya, kita disarankan untuk minum sebanyak lapan gelas air sehari. Teori ini sememangnya mudah diingati; tetapi, adakah kita mencapai sukatan ini setiap hari? Adakah teori ini dipraktikkan sepenuhnya?
Pertama sekali, kita kena memahami bahawa tahap kesihatan setiap individu berbeza-beza, jenis-jenis aktiviti fizikal yang dilakukan dan faktor-faktor persekitaran (contohnya, cuaca) akan mempengaruhi kuantiti air yang diperlukan oleh badan kita. 60 peratus daripada berat badan kita terdiri daripada air. Ianya merupakan keperluan asas untuk melancarkan sistem badan kita untuk terus berfungsi.
Sebagai contoh, air memainkan peranan utama dalam pembuangan toksin dari badan, merupakan ejen pengangkutan kepada sel-sel badan dan menstabilkan persekitaran pada telinga, mata dan juga bahagian kerongkong manusia.
Foto Kredit: youtube.com
Dehidrasi Dan Soalan-soalan Lazim
Dehidrasi merupakan situasi di mana badan kita kekurangan air, dan ianya boleh memudaratkan kesihatan sekiranya dibiarkan berlarutan.
Keadaan pening, keletihan, mudah marah dan bibir kering adalah di antara tanda-tanda yang paling ketara apabila seseorang sedang mengalami dehidrasi tahap pertama. Manakala keadaan yang lebih teruk sehinggakan ke tahap berlakunya  kekejangan otot, tekanan darah yang rendah, pengsan, kadar nadi yang lemah disertai dengan  pernafasan  tercungap-cungap yang boleh membawa kepada serangan penyakit jantung.

Wanita Mengandung & Selepas Bersalin
 X

√
Amalan pantang selepas bersalin antara sebilangan masyarakat Asia yang menghadkan pengambilan air kerana ianya dipercayai akan mengembangkan sistem peranakan dan urat.
Wanita yang mengandung mengalami laktasi dan memerlukan pengambilan air yang banyak. Pakar kesihatan menyarankan bahawa wanita mengandung patut meningkatkan pengambilan air purata kepada 10 gelas (2.3 liter) sehari.Ibu yang menyusukan anak pula perlu minum sebanyak 13 gelas (3.1 liter) sehari. Pengambilan air seharusnya secara berperingkat dan bukannya sekaligus.

Waktu Puasa

√

Dehidrasi ketika berpuasa juga sering berlaku dan boleh membuat kita rasa letih dan kurang peka, oleh itu pengambilan air yang mencukupi ketika sahur dan ketika waktu berbuka puasa adalah amat penting.

Demam, muntah & Cirit-birit

X

√

Pengambilan air yang banyak sekaligus bagi mengelakkan dehidrasi selepas demam, muntah-muntah atau cirit-birit.
Pengambilan air seharusnya dilakukan secara berperingkat dan berterusan untuk memastikan badan kita tidak mengalami dehidrasi.

Selepas Senaman & Aktiviti Fizikal Lasak

√

Pengambilan air yang lebih wajar berikutan dengan senaman atau aktiviti fizikal bagi menggantikan air yang telah hilang melalui peluh. Ekstra 600 mililiter air harus diminum terutamanya selepas aktiviti fizikal sederhana. Walaubagaimanapun, keperluan air adalah berbeza bagi setiap individu dan ianya bergantung kepada kuantiti peluh yang telah dihasilkan, jenis, tempoh, dan intensiti senaman yang dilakukan.
Secara umumnya, sebelum melakukan aktiviti kecergasan, sebanyak dua gelas air wajar diminum dahulu supaya ianya menampung peluh yang bakal dihasilkan. Senaman bagi tempoh yang lama atau berterusan memerlukan minuman isotonik untuk menggantikan air dan sodium yang hilang.

Semasa Menaiki Pesawat

X

√

Semasa kita berada di ketinggian altitud yang melebihi 2,500 meter boleh mencetuskan pernafasan dan pembuangan air. Kebanyakkan individu seringkali mengabaikan perasaan ini dan berasa bimbang dan malu untuk menggunakan tandas di atas pesawat. Justeru, mereka turut mengurangkan pengambilan air.
Kita seharusnya sentiasa mengutamakan apa yang baik untuk kesihatan dan tidak perlu mengabaikan perasaan untuk menggunakan tandas ketika berada dalam pesawat. Pengambilan air secara normal adalah wajar bagi mengelakkan keadaan dehidrasi.

Hidrasi Dan Pemakanan
Diet yang seimbang penting bagi mengekallan kesihatan kita. Pengambilan makanan yang mengandungi protin yang tinggi dan tidak mengutamakan keperluan air seharian boleh membebankan buah pinggang dan membawa kesan-kesan negatif terhadap fungsi buah pinggang. Ini secara langsung akan mengakibatkan kegagalan fungsi buah pinggang secara berperingkat tanpa disedari.
Adakah anda tahu? 20 peratus kandungan air yang diperlukan oleh badan kita setiap hari boleh didapati daripada makanan seperti sayur-sayuran, buah-buahan, sup tomyam, sup tulang, sup berkrim dan sebagainya. Antara makanan yang mempunyai kandungan air yang tinggi adalah seperti buah tembikai, limau, tomato, daun salad, dan bayam.
Adakah minuman berkafein seperti air kopi, minuman bergas dan alkohol turut termasuk dalam teori ‘8 gelas air setiap hari‘? Jawapannya adalah TIDAK. Minuman sebegini tidak patut diambil dalam kuantiti yang banyak kerana mengambil kira akan kandungan kalori yang tinggi.
Sebaliknya, air masak masih menjadi sumber minuman yang terbaik, paling murah dan senang didapati.
Akhir kata, dehidrasi tidak boleh dipandang ringan.
Kita harus peka dengan keadaan badan sendiri dan menyedari bahawa keperluan bagi setiap individu adalah berbeza. Ingat! Kesibukan dalam kegiatan seharian TIDAK SEHARUSNYA dijadikan alasan untuk lupa minum air. Jangan ambil mudah dengan kepentingan hidrasi sekiranya anda sayangkan badan anda!
Untuk maklumat lanjut, sila layari http://www.nkf.org.my atau hubungi 03-7954 9048.

Mengenai Yayasan Buah Pinggang Kebangsaan Malaysia
Yayasan Buah Pinggang Kebangsaan Malaysia merupakan organisasi bukan keuntungan yang berdedikasi untuk membantu rakyat Malaysia yang menghidap daripada kegagalan buah pinggang peringkat terakhir yang tidak mempunyai akses atau tidak mampu untuk rawatan dialisis. NKF sekarang ini mempunyai lebih daripada 1,500 pesakit dialisis yang menerima rawatan bersubsidi di 26 pusat dialisis seluruh negara.